|  |  |
| --- | --- |
|  |  |

*Apstiprināts*

*Valsts SIA “Autotransporta direkcija”*

*iepirkuma komisijas*

*2018. gada 6. jūlija sēdē*

*(protokols Nr.1)*

**Cenu aptaujas**

**PAR TIESĪBU PIEŠĶIRŠANU SABIEDRISKĀ TRANSPORTA PAKALPOJUMU SNIEGŠANAI AR AUTOBUSIEM**

 **REĢIONĀLĀ STARPPILSĒTU NOZĪMES MARŠRUTU TĪKLA DAĻĀ „CENTRS-1A”**

**NOLIKUMS**

**I VISPĀRĪGĀ INFORMĀCIJA**

**TERMINI**

|  |  |
| --- | --- |
| **Apakšuzņēmējs** | juridiska persona, kurai Pretendents plāno nodot izpildei kādu daļu no Pakalpojumiem |
| **Pakalpojumu sniedzēja izvēles procedūra** | cenu aptauja  |
| **Līgums** | līgums par sabiedriskā transporta pakalpojumu sniegšanu reģionālās starppilsētu nozīmes maršrutu tīkla daļā „Centrs-1A”  |
| **Ieinteresētais piegādātājs** | persona, kas vēlas piedalīties cenu aptaujā |
| **Izpildītājs** | Pretendents, kurš ir atzīts par uzvarētāju cenu aptaujā un kurš ir noslēdzis līgumu par sabiedriskā transporta pakalpojumu sniegšanu reģionālās starppilsētu nozīmes maršrutu tīkla daļā „Centrs-1A” (turpmāk tekstā – Līgums) |
| **Pakalpojums** | sabiedriskā transporta pakalpojumu sniegšana reģionālās starppilsētu nozīmes maršrutu tīkla daļā „Centrs-1A” atbilstoši nolikumam, līgumam un normatīvajiem aktiem |
| **Pretendents** | jebkura juridiska persona vai šādu personu (pakalpojumu sniedzēju) apvienība, kura ir iesniegusi piedāvājumu cenu aptaujā |

1. **Pasūtītājs**

|  |  |
| --- | --- |
| Pasūtītājs | Valsts SIA „Autotransporta direkcija” |
| Juridiskā adrese | Vaļņu iela 30, Rīga, LV-1050 |
| Reģistrācijas Nr. | LV 40003429317 |
| Kontakti | Tālr.:67356018, e-pasts: atd@atd.lv  |
| Bankas rekvizīti | AS „Swedbank”, LV57HABA0001408047027, kods:HABALV22 |

1. **Līguma priekšmets**
	1. Līguma priekšmets ir sabiedriskā transporta pakalpojumu sniegšana ar autobusiem tehniskajā specifikācijā norādītajā reģionālajā starppilsētu nozīmes maršrutu tīkla daļā „Centrs1A” atbilstoši normatīvajiem aktiem un Līgumam.

## Viens Ieinteresētais piegādātājs var iesniegt tikai vienu piedāvājumu par līguma priekšmetu.

## Līguma priekšmeta apjoms detalizēti ir aprakstīts šī nolikuma (turpmāk – nolikums) 1.pielikumā „Tehniskā specifikācija”.

1. **Līguma termiņš**
	1. Līgums tiek slēgts uz laiku no **2018.gada 1.oktobra līdz 2020.gada 30.septembrim**, ar nosacījumu, ka Pasūtītājam ir tiesības lauzt Iepirkuma līgumu pirms noteiktā termiņa, ja Pasūtītājam netiek piešķirts pietiekams finansējums zaudējumu kompensēšanai vai citos Iepirkuma līgumā paredzētajos gadījumos.
2. **Nosacījumi personu apvienībām un apakšuzņēmējiem**
	1. Ja piedāvājumu cenu aptaujai iesniedz personu apvienība, pieteikumā (pielikums Nr.2) norāda personu, kura pārstāv personu cenu aptaujā.
	2. Ja piedāvājumu cenu aptaujai iesniedz personu apvienība, tai ir jāiesniedz visu personu apvienības dalībnieku parakstīts saistību raksts (protokols, vienošanās, līgums vai cits dokuments), kurā norādīts apvienības dalībnieku atbildības sadalījums un ietverta solidāra atbildība pret Pasūtītāju Iepirkuma līguma izpildē.
	3. Ja Pakalpojumu nodrošināšanā Pretendents ir paredzējis piesaistīt Apakšuzņēmējus, Pretendentam pašam ir jānodrošina Pakalpojums vismaz 50% no maršrutu skaita.
3. **Informācijas apmaiņas kārtība**
	1. Informācijas apmaiņa starp Pasūtītāju notiek rakstveidā pa pastu, elektronisko pastu, faksu vai nododot personīgi. Informācija, kas nosūtīta pa faksu, vienlaikus jānosūta arī pa pastu.
	2. Ieinteresētie piegādātāji var pieprasīt papildu informāciju par nolikumu un cenu aptauju, nosūtot jautājumus uz pasūtītāja juridisko adresi: Vaļņu iela 30, Rīga, LV-1050, nosūtot faksu uz faksa numuru: 67686481 vai elektroniski uz e-pasta adresi atd@atd.lv ar norādi „Jautājumi cenu aptaujai par sabiedriskā transporta pakalpojumu sniegšanu”.
4. **Piedāvājuma iesniegšana un atvēršana**

## Piedāvājums iesniedzams personīgi, nogādājams ar kurjerpastu vai pa pastu līdz 2018. gada 16. jūlija plkst.11.00.

## Pretendentu piedāvājumi pēc nolikuma 6.1.punktā minētā termiņa netiks pieņemti un tiks sūtīti atpakaļ neatvērtā veidā.

## Iepirkuma komisija piedāvājumu atver 2018. gada 16.jūlijā plkst.11.05. Piedāvājumu atvēršanas sanāksme ir atklāta un notiks pēc adreses Vaļņu iela 30, Rīga, otrā stāva mazajā zālē.

1. **Piedāvājuma noformēšanas kārtība**
	1. Piedāvājumu iesniedz aizzīmogotā aploksnē ar norādi:

|  |
| --- |
| **Piedāvājums valsts SIA „Autotransporta direkcija” cenu aptaujai****“** **PAR TIESĪBU PIEŠĶIRŠANU SABIEDRISKĀ TRANSPORTA PAKALPOJUMU SNIEGŠANAI AR AUTOBUSIEM REĢIONĀLĀ STARPPILSĒTU NOZĪMES MARŠRUTU TĪKLA DAĻĀ „CENTRS-1A”****Pretendenta komercsabiedrības nosaukums un juridiskā adrese****tālruņa un faksa numuri, e-pasta adrese****Neatvērt līdz 2018. gada 16. jūlija plkst.11.00** |

* 1. Piedāvājums jāiesniedz vienā eksemplārā.
	2. Piedāvājums jāparaksta Pretendenta pārstāvim, kura paraksta tiesības ir dokumentāli apliecinātas, vai tā pilnvarotai personai, pievienojot pilnvaru (oriģinālu) kvalifikācijas dokumentu paketē.
	3. Piedāvājums sastāv no:
		1. Pieteikums cenu aptaujai (saskaņā ar nolikuma 2.pielikumu)
		2. Tehniskais piedāvājums;
		3. Finanšu piedāvājums;
	4. Visas piedāvājuma daļas Pretendents noformē un iesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu apliecina Pretendenta pārstāvis.
	5. Piedāvājumam jābūt latviešu valodā.
	6. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem.
	7. Gadījumā, ja iepirkumu komisija konstatē pretrunas starp skaitliskās vērtības apzīmējumiem ciparos un vārdos, tā vadīsies no skaitliskās vērtības apzīmējuma vārdos.
	8. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu.
	9. Ja aploksne nav marķēta saskaņā ar šī nolikuma 7.1.punkta prasībām, iepirkuma komisija nav atbildīga par tās pirmstermiņa atvēršanu.
	10. Cenu aptaujas piedāvājumi pretendentiem atpakaļ netiek atdoti.

**II PRASĪBAS PRETENDENTIEM:**

1. **Prasības attiecībā uz Pretendentu un Apakšuzņēmēju atbilstību profesionālās darbības veikšanai**
	1. Pretendents ir reģistrēts Komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām.
	2. Pretendentam ir pasažieru pārvadājumu veicēja speciālā atļauja (licence). Ja Pretendents ir personu apvienība, tad pasažieru pārvadājumu veicēja speciālajai atļaujai (licencei) jābūt visiem tiem apvienības dalībniekiem, kas piedāvājumā tiks norādīti kā pasažieru pārvadājumu veicēji.
	3. Apakšuzņēmējiem, kurus Pretendents plāno piesaistīt pasažieru pārvadājumu veikšanai, jābūt pasažieru pārvadājumu veicēja speciāla atļaujai (licencei).
	4. Pretendents iepriekšējo trīs gadu (2015., 2016. un 2017.) laikā ir izpildījis pasažieru komercpārvadājumus vienā vai vairākos pasūtījuma līgumos vai viena vai vairāku maršrutu tīkla ietvaros ne mazākā apjomā kā noslēdzamā līguma viena gada veicamo kilometru apjoms (saskaņā ar nolikuma 1.pielikumu).
2. **Tehniskās prasības pakalpojumu sniegšanā iesaistītiem transportlīdzekļiem**
	1. Pretendenta un Apakšuzņēmēja sabiedriskā transporta pakalpojumu sniegšanā katra iesaistītā autobusa vecums katrā līguma darbības gadā nepārsniedz:
		1. K1 kategorijas autobusu (K1 - autobusi ar ietilpību no 12 līdz 24 (ieskaitot) pastāvīgām braukšanas virzienā novietotām pasažieru sēdvietām) 8 (astoņus) gadus;
		2. K2 kategorijas autobusu (autobusi ar ietilpību no 25 pastāvīgām braukšanas virzienā novietotām pasažieru sēdvietām) 12 (divpadsmit) gadus;
	2. Pretendenta Pakalpojuma sniegšanā iesaistītajiem autobusiem jābūt aprīkotiem ar tādām ventilācijas vai kondicionēšanas vai apkures iekārtām, kas neatkarīgi no laika apstākļiem, nodrošina tīru gaisu un pastāvīgu temperatūru autobusa salonā robežās no + 160C līdz + 240C (atbilstoši sezonai).
	3. Vismaz 10% no pretendenta Pakalpojuma sniegšanā iesaistītajiem autobusiem jābūt pielāgotiem personām ar funkcionāliem traucējumiem, grūtnieču un personu ar maziem bērniem (tai skaitā ar bērnu ratiņiem) pārvadāšanai saskaņā kārtību, kas noteikta 2012. gada 28. augusta MK noteikumos Nr.599 „Sabiedriskā transporta pakalpojumu sniegšanas un izmantošanas kārtība”;
	4. Pretendenta Pakalpojuma sniegšanā iesaistītajos autobusos jāizmanto elektroniskas kontroles ierīces, ja normatīvajos aktos vai atsevišķā līgumā ar Pasūtītāju ir paredzēts, ka pārvadātājam transportlīdzekļos jāizmanto elektroniskas kontroles ierīces līguma izpildes kontroles nodrošināšanai. Piedāvātajā pakalpojumu cenā nav jāierēķina izmaksas saistībā ar sabiedriskā transporta pakalpojumu pasūtījuma līguma izpildes kontrolei nepieciešamo elektronisko kontroles ierīču ieviešanu un lietošanu transportlīdzekļos. Pretendents iesniedz rakstveida apliecinājumu par gatavību izpildīt nolikuma 9.4.punkta prasības.
	5. Pretendenta Pakalpojuma sniegšanā iesaistītajiem autobusiem jābūt no pasažieru salona norobežotai transportlīdzekļa vadītāja kabīnei, lai nodrošinātu, ka nekādā veidā vadītājs netiktu traucēts no mugurpuses, t.i., no sēdošiem vai stāvošiem pasažieriem, vai bagāžas, kā arī, lai no vadītāja vietas ātri un viegli būtu iespējams izkļūt no autobusa;
	6. Pretendenta un Apakšuzņēmēja Pakalpojuma sniegšanā iesaistītajiem autobusiem attālumam starp braukšanas virzienā novietotiem krēsliem 62 cm augstumā no autobusa salona grīdas jābūt:
		1. K1 kategorijas autobusiem - vismaz 65 cm;
		2. K2 kategorijas autobusiem - vismaz 68 cm.
	7. Pretendenta un Apakšuzņēmēja Pakalpojuma sniegšanā iesaistītajiem autobusiem salonā jānodrošina, lai pasažierim informācija par attiecīgām sabiedriskā transportlīdzekļa pieturvietām maršrutā būtu pieejama audiāli vai vizuāli;
	8. Pretendenta un Apakšuzņēmēja Pakalpojuma sniegšanā iesaistītajiem autobusiem jābūt elektroniskai maršruta zīmei.
	9. Pretendenta un Apakšuzņēmēja Pakalpojuma sniegšanā iesaistītajos autobusos no 01.01.2019. jānodrošina bezskaidras naudas norēķinu iespējas.

**III IESNIEDZAMIE DOKUMENTI**

1. **Pretendentu atlases dokumenti.**
	1. **Pretendentu atlases dokumenti ir:**
		1. **Pieteikums dalībai cenu aptaujā atbilstoši nolikuma 2.pielikumam.**
		2. Personu apvienības dalībnieku, ja Pretendents ir personu apvienība, parakstīts saistību raksts (protokols, vienošanās, līgums vai cits dokuments), kurā norādīts apvienības dalībnieku atbildības sadalījums dalībai cenu aptaujā un Iepirkuma līguma izpildē, kā arī noteikta solidāra atbildība dalībniekiem Iepirkuma līguma izpildē.
		3. Informāciju par pretendentu, kurš ir reģistrēts Latvijas Republikas Komercreģistrā, Pasūtītājs pārbauda Uzņēmuma reģistra mājaslapā. Pretendents. Pretendents, kurš nav reģistrēts Latvijas Republikas Komercreģistrā iesniedz komercdarbību reģistrējošas iestādes ārvalstī izdodu reģistrācijas apliecību kopiju.
		4. **Apakšuzņēmēju (ja tādi ir) saraksts, kurā norādīts, kāda no Iepirkuma līguma daļām tiek nodota attiecīgajam Apakšuzņēmējam, un vienošanās ar Apakšuzņēmēju par nepieciešamo resursu nodošanu Pretendenta rīcībā. Sarakstā ir jānorāda visi Apakšuzņēmēji, kurus Pretendents plāno piesaistīt Iepirkuma līguma izpildē.**
		5. **Pretendentam, kas nav reģistrēts LR Komercreģistrā, izsniegtas p**asažieru pārvadājumu veicēja speciālās atļaujas (licences) kopijas.
		6. Attiecībā uz Pretendenta tehniskajām un profesionālajām spējām, Pretendents var balstīties uz citu uzņēmēju (Apakšuzņēmēju) iespējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šajā gadījumā Pretendents pierāda iepirkuma komisijai, ka viņa rīcībā būs nepieciešamie resursi, iesniedzot vienošanos par šo uzņēmēju (Apakšuzņēmēju) resursu, kas nepieciešami Iepirkuma līguma izpildei, nodošanu Pretendenta rīcībā.
2. **Tehniskais piedāvājums**
	1. Tehnisko piedāvājumu iesniedz, izmantojot 3.pielikumā paredzēto formu, un tajā iekļauj informāciju par:
		1. Pakalpojuma sniegšanā iesaistītajiem autobusiem atbilstoši 3.pielikumā ietvertajai 3.1. formai un prasītajam informācijas saturam. Ja uz piedāvājuma iesniegšanas brīdi Pakalpojuma izpildē iesaistāmie autobusi nav Pretendenta vai Apakšuzņēmēja īpašumā, valdījumā vai turējumā, jāiesniedz dokuments (piemēram, vienošanās, nodomu protokols), kas apliecina šo autobusu atbilstību nolikumā norādītajām tehniskajām prasībām un Pretendenta piedāvājumam. Piedāvājumā norādītajiem autobusiem vai analogiem jābūt Pretendenta vai Apakšuzņēmuma īpašumā, valdījumā vai turējumā ne vēlāk kā 15 (piecpadsmit) dienas pirms pakalpojuma uzsākšanas dienas.
		2. Reģionālās starppilsētu nozīmes maršrutu tīkla daļas „Centrs-1A” maršrutiem, kurus apkalpos Pretendents vai attiecīgais personu apvienības, ja Pretendents ir personu apvienība, dalībnieks, vai Apakšuzņēmējs (ja tāds ir) atbilstoši 3.pielikuma 3.2. formai. Ja Pretendents pats plāno sniegt pasažieru pārvadājumus visos maršrutos, to rakstiski apliecina tehniskajā piedāvājumā.
3. **Finanšu piedāvājums**
	1. Pretendents vai attiecīgais personu apvienības, ja Pretendents ir personu apvienība, dalībnieks, vai Apakšuzņēmējs (ja tāds ir) finanšu piedāvājumu iesniedz, izmantojot 4.pielikumā paredzēto formu (Tabula Nr.3 Pretendenta piedāvātā pakalpojumu cena visam līguma darbības termiņam).
	2. Finanšu piedāvājumā iekļautie finanšu aprēķini ir jānorāda EURO bez pievienotās vērtības nodokļa (PVN).
	3. Pretendentam vai attiecīgam personu apvienības, ja Pretendents ir personu apvienība, dalībniekam, vai Apakšuzņēmējam (ja tāds ir) finanšu piedāvājums ir jāaizpilda, ņemot vērā 4.pielikumā ietvertos norādījumus.

**IV PIEDĀVĀJUMA VĒRTĒŠANA, KRITĒRIJI, LĒMUMA PIEŅEMŠANA UN LĪGUMA SLĒGŠANA**

1. **Piedāvājuma vērtēšanas pamatnoteikumi**
	1. Iepirkuma komisija izslēdz Pretendentu no turpmākas dalības cenu aptaujā, ja uz Pretendentu attiecas, kāds no nolikumā minētajiem izslēgšanas nosacījumiem.
	2. Pretendentam ir jāatbilst šajā nolikumā norādītajām Pretendentu atlases prasībām un jāiesniedz visi nolikumā minētie dokumenti.
	3. Iepirkuma komisija piedāvājumu vērtēšanu veic slēgtās sēdēs trīs posmos:

1.posms - **Piedāvājuma noformējuma un satura pārbaude, un Pretendentu atlase;**

**2.posms -** Tehniskā piedāvājuma pārbaude;

3.posms - **Finanšu piedāvājuma izvērtēšana.**

1. **Piedāvājuma noformējuma un satura pārbaude, un Pretendentu atlase – 1.posms**
	1. Iepirkuma komisija novērtē katra piedāvājuma atbilstību nolikuma 7.4.punktā minētajām piedāvājuma sastāvdaļām. Ja piedāvājumā iztrūkst kāda no 7.4.punktā minētajiem piedāvājuma sastāvdaļām, iepirkuma komisija noraida piedāvājumu un tālāk nevērtē.
	2. Iepirkuma komisija pārbauda piedāvājuma saturu un tā atbilstību nolikumā noteiktajām prasībām un ja kāds no piedāvājuma dokumentiem neatbilst kādai no nolikumā noteiktajām prasībām, iepirkuma komisija lemj par attiecīgā piedāvājuma tālāku izskatīšanu vai noraidīšanu.
	3. Iepirkuma komisija novērtē katra piedāvājuma atbilstību 7.1. – 7.5.punktā noteiktajām noformēšanas prasībām. Ja piedāvājums neatbilst kādai no piedāvājuma noformējuma prasībām, iepirkuma komisija lemj par attiecīgā piedāvājuma tālāku izskatīšanu vai noraidīšanu.
	4. Iepirkumu komisija pārbauda pretendenta atbilstību nolikuma 8.punkta prasībām. Ja pretendents neatbilst, kādai no nolikuma 8.punktā noteiktai prasībai, iepirkuma komisija noraida piedāvājumu un tālāk nevērtē.
	5. Iepirkumu komisija pārbauda vai piedāvājumā ir iesniegti visi nolikuma 3.nodaļā noteiktie dokumenti. Ja Pretendents nav iesniedzis kādu no Pretendentu atlases (nolikuma 3.nodaļa) dokumentiem, iepirkuma komisija noraida piedāvājumu un tālāk nevērtē.
2. **Tehniskā piedāvājuma pārbaude – 2.posms**
	1. Iepirkuma komisija novērtē katra tehniskā piedāvājuma atbilstību nolikuma 9.punktā noteiktajām sabiedriskā transporta pakalpojumu nodrošināšanā iesaistītajiem autobusiem izvirzītajām prasībām un 11.punktā prasītajai informācijai.
	2. Ja tehniskais piedāvājums neatbilst kādai no nolikuma 9.punkta prasībām, iepirkuma komisija noraida piedāvājumu un tālāk nevērtē. Ja tehniskajā piedāvājumā nav norādīta vai ir norādīta daļēji 11. punktā prasītā informācija, iepirkuma komisija lemj par attiecīgā piedāvājuma tālāku izskatīšanu vai noraidīšanu, ņemot vērā trūkstošās informācijas būtiskumu piedāvājumu izvērtēšanā.
3. **Finanšu piedāvājuma izvērtēšana – 3.posms**
	1. **Iepirkuma komisija vērtēšanā ņem vērā tikai to Pretendentu finanšu piedāvājumus, kuru piedāvājumi ir izturējuši pirmo un otro vērtēšanas posmu (Piedāvājuma noformējuma un satura pārbaude, un Pretendentu atlase un** Tehniskā piedāvājuma pārbaude)**.**
	2. **Finanšu piedāvājuma vērtēšanas laikā iepirkuma komisija pārbauda vai piedāvājumā nav aritmētisko kļūdu.** Konstatējot aritmētiskās kļūdas, iepirkuma komisija šīs kļūdas izlabo. Par visiem aritmētisko kļūdu labojumiem iepirkuma komisija paziņo Pretendentam, kura finanšu piedāvājumā labojumi izdarīti. Vērtējot finanšu piedāvājumus, kuros bijušas aritmētiskas kļūdas, iepirkuma komisija ņem vērā tikai labotās cenas.
	3. **Piedāvājuma vērtēšanas kritērijs ir piedāvājums ar viszemāko cenu.** Kā viszemākā cena tiks vērtēta Pretendenta piedāvātā pakalpojuma vidējā svērtā cena (turpmāk – pakalpojuma cena) maršrutu tīkla daļā, kuru Pretendents norādījis 4.pielikuma „Finanšu piedāvājums maršrutu tīkla daļā Centrs-1A” rindā „PC”.
	4. Ja piedāvājumu iesniegusi pretendentu apvienība vai Pretendents ar Apakšuzņēmēju, tiks vērtēta pretendentu apvienības vai pretendenta ar Apakšuzņēmēju piedāvātā kopējā vidējā svērtā pakalpojuma cena (turpmāk – pakalpojuma cena), kuru katrs pretendentu apvienības dalībnieks vai Pretendents un Apakšuzņēmējs norādījis 4.pielikuma „Finanšu piedāvājums maršrutu tīkla daļā Centrs-1A” rindā „PC”, un kas noteikta sekojošā kārtībā:

$$PC vid.= \frac{\left(PC1×N1\right)+\left(PC2×N2\right)+…+(PCn×Nn)}{Nkop}, kur$$

PC vid. – pretendentu apvienības (Pretendenta ar Apakšuzņēmēju) piedāvātā vidējā svērtā pakalpojuma cena (EUR/km);

PC1...PC n – pretendenta apvienības dalībnieka (Pretendenta ar Apakšuzņēmēju) piedāvātā pakalpojuma cena (EUR/km);

N1 ... Nn – pretendenta katra apvienības dalībnieka (Pretendenta ar Apakšuzņēmēju) nobraukums kilometros (4.pielikuma „Finanšu piedāvājums maršrutu tīkla daļā Centrs-1A” 1. un 4.rinda);

N kop. – Pasūtītāja prognozētais kopējais nobraukums maršrutu tīkla daļā, kilometros (4.pielikuma „Finanšu piedāvājums maršrutu tīkla daļā Centrs-1A” 1. un 4.rinda).

* 1. Par uzvarētāju tiks atzīts Pretendents, kurš ir izpildījis visas nolikuma prasības, kura piedāvājums ir atzīts par atbilstošu, un kuram būs viszemākā pakalpojuma cena.
	2. Ja piedāvājuma vērtēšanas laikā iepirkuma komisija konstatē, ka Pretendents piedāvā Pakalpojumu par ievērojami zemāku cenu nekā piedāvā pārējie Pretendenti, tā pārbauda, vai Pretendenta piedāvājums nav nepamatoti lēts. Šajā gadījumā iepirkuma komisija pieprasa, lai Pretendents iesniedz detalizētu paskaidrojumu par būtiskajiem piedāvājuma nosacījumiem. Ja Pretendents šādu pamatojumu nevar sniegt vai pamatojums nesniedz pārliecību par īpašajām priekšrocībām, kas tam ir, tā piedāvājums tiek atzīts par nepamatoti lētu, un Pretendents tiek izslēgts no turpmākās dalības cenu aptaujā.
1. **Lēmuma pieņemšana un paziņošana**
	1. Iepirkumu komisija lēmumu par Iepirkuma procedūras rezultātiem un Iepirkuma līguma slēgšanu nosūta visiem pretendentiem 3 dienu laikā pēc lēmuma pieņemšanas un iesniedz publicēšanai paziņojumu Iepirkumu uzraudzības birojam atbilstoši Publisko iepirkumu likumam.
2. **Līguma slēgšana**
	1. Pasūtītājs Iepirkuma līgumu (5.pielikums) ar uzvarētāju slēdz desmit dienu laikā pēc attiecīgā Sabiedriskā transporta padomes pieņemtā lēmuma pieņemšanas.
	2. Katra kalendārā gada maršrutu tīkla kopējais nobraukuma apjoms (kilometros) var tikt samazināts vai palielināts ne vairāk kā par ± 10% no tehniskajā specifikācijā minētā plānotā nobraukuma gadā.
	3. Izpildītājs 5 dienas pirms Iepirkuma līguma noslēgšanas iesniedz Pasūtītājam pakalpojuma cenu par vienu kilometru detalizētu atšifrējumu atbilstoši Ministru kabineta 2015.gada 28.jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 3.pielikuma „Pārskats par sabiedriskā transporta pakalpojumu peļņu vai zaudējumiem” formai.
	4. Ja iepirkuma komisija ir pieņēmusi lēmumu slēgt Iepirkuma līgumu ar personu apvienību, kas iesniegusi kopīgu piedāvājumu, šādā gadījumā tiek slēgts viens Iepirkuma līgums ar visām apvienībā ietilpstošām personām saskaņā ar šo personu kopīgo piedāvājumu. Ja Iepirkuma līguma darbības termiņā, kāda no personu apvienībā ietilpstošām personām pārtrauc vai atsakās pildīt līgumā noteiktās saistības, Pasūtītājs lauž Līgumu ar visām apvienībā ietilpstošām personām.
	5. Izpildītājs uzsāk Pakalpojuma sniegšanu ar **2018.gada 1.oktobri.**

**V IEPIRKUMA KOMISIJAS UN PRETENDENTU TIESĪBAS UN PIENĀKUMI**

**21.Iepirkumu komisijai ir šādas tiesības un pienākumi:**

* 1. Pieprasīt, lai Pretendents precizētu informāciju par savu piedāvājumu, ja tas nepieciešams Pretendentu atlasei, piedāvājumu atbilstības pārbaudei, kā arī piedāvājuma izvēlei;
	2. Pēc Pretendenta pieprasījuma sniegt paskaidrojumus par nolikumu;
	3. Nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā;
	4. Citas tiesības un pienākumi, šo nolikumu un Latvijas Republikā spēkā esošajiem normatīvajiem aktiem.
1. **Pretendentiem ir šādas tiesības un pienākumi:**
	1. Pretendentiem, kuri atbilst šajā nolikumā noteiktajām prasībām, ir tiesības bez ierobežojumiem piedalīties cenu aptaujā uz vienādiem noteikumiem ar pārējiem piedāvājumu iesniegušajiem Pretendentiem;
	2. Grozīt un atsaukt iesniegto piedāvājumu pirms piedāvājumu iesniegšanas termiņa beigām;
	3. Segt visas izmaksas, kas saistītas ar piedāvājuma sagatavošanu un iesniegšanu. Visus izdevumus, kas pretendentam radušies līdz pakalpojuma sniegšanas uzsākšanas dienai, pretendents sedz no pašu līdzekļiem.
	4. Pretendentam jāizpilda visas Nolikumā noteiktās prasības piedāvājumu noformēšanā, kā arī noteikto saistību uzņemšanās apstiprinājumu iesniegšanā;
	5. Iesniedzot piedāvājumu, Pretendents apliecina, ka:
		1. Pretendentam ir skaidri un saprotami viņa tiesības un pienākumi;
		2. Pretendents ir iepazinies ar nolikumu, tai skaitā visu tā pielikumu saturu, atzīst to par pareizu un atbilstošu;
		3. Pretendentam ir skaidras un saprotamas Nolikumā noteiktās prasības piedāvājuma sagatavošanai.

**VI PIELIKUMI**

1.pielikums „Tehniskā specifikācija”

2.pielikums „Pieteikums”

3.pielikums „Tehniskā piedāvājuma formas”

4.pielikums „Finanšu piedāvājums”

5.pielikums „Iepirkuma līgums”

Iepirkuma komisijas priekšsēdētājs K.Godiņš

1.pielikums

**cenu aptaujai**

 **“Par tiesību piešķiršanu**

 **sabiedriskā transporta pakalpojumu sniegšanai**

 **ar autobusiem**

**reģionālā starppilsētu nozīmes**

**TEHNISKĀ SPECIFIKĀCIJA**

**(Darba uzdevums)**

1. **Pakalpojumu (pasūtījuma) apjoms**
	1. Pārvadātājam jāsniedz sabiedriskā transporta pakalpojumi ar autobusiem tādā apjomā un intensitātē, kāds noteikts šai tehniskajai specifikācijai pievienotajā maršrutu sarakstā.
	2. Katra kalendārā gada maršrutu tīkla kopējais nobraukuma apjoms (kilometros) var tikt samazināts vai palielināts ne vairāk kā par ± 10% no tehniskajā specifikācijā minētā plānotā nobraukuma gadā.
	3. Ja sabiedriskā transporta pakalpojumu nodrošināšanā Pretendents ir paredzējis iesaistīt Apakšuzņēmējus, vismaz 50% no maršrutu skaita apkalpošana attiecīgajā maršrutu tīkla daļā jānodrošina pašam Pretendentam.
2. **Sabiedriskā transporta pakalpojumu sniegšanas apraksts**

Pārvadātājam jānodrošina, lai visi reisi atietu no sākumpunkta (galapunkta) un pieturvietām kustības sarakstā noteiktajā laikā, izņemot, ja to ietekmē ceļa stāvoklis, sastrēgumi vai citi no Pārvadātāja neatkarīgi apstākļi. Autobusa salonā pasažieriem redzamā vietā jābūt informācijai par Pārvadātāju - nosaukums, adrese un kontakttālruņa numurs, kā arī informācijai par autobusa apkalpi (vadītāju, konduktoru).

Autobusa apkalpes uzvedībai jābūt korektai un pretimnākošai. Autobusa apkalpei jābūt vienota parauga apģērbam, ar atbilstošu profesionālo kvalifikāciju, apmācītai komunikācijā ar klientiem (pasažieriem), pirmās palīdzības sniegšanā, rīcību ārkārtas situācijās un nelaimes gadījumos, rīkoties ar ugunsdzēšamo aparātu. Autobusa apkalpei ir jābūt izstrādātam darbību aprakstam, kurā detalizēti aprakstītas darbības, sagatavojoties reisam, reisa laikā un pēc reisa. Atsevišķi aprakstīta arī autobusa apkalpes rīcība ārkārtas situācijās un nelaimes gadījumos. Autobusa apkalpei jāpārzina attiecīgais maršruts un jāsniedz informācija par to.

Reisa izpildes ilgumam jāatbilst kustības sarakstā paredzētam, taču autobusa vadītājam jāņem vērā ceļa brauktuves stāvoklis, laika apstākļi un Ceļu satiksmes noteikumi. Braucienam, braukšanas uzsākšanai un bremzēšanai ir jābūt vienmērīgai, lai neapdraudētu pasažieru drošību, veselību un nesagādātu pasažieriem neērtības. Autobusa tehniska bojājuma vai piespiedu apstāšanās gadījumā, kad autobuss nevar turpināt braucienu, pārvadātājam jānodrošina pakalpojuma nepārtrauktība, tas ir, jāveic pasākumi, lai nogādātu pasažierus tuvākajā vai biļetē norādītajā maršruta pieturvietā. Pārvadātājs tehnisko palīdzību uz ceļa sniedz vienas stundas laikā.

Pārvadātājam pakalpojuma sniegšanas laikā ir jānodrošina pasažieru drošība. Pārvadātājam jābūt izstrādātam rīcības plānam pasažieru aizsardzībai no noziedzības, vadītājiem jābūt instruētiem par rīcību gadījumos, ja autobusa salonā tiek izdarīts noziedzīgs nodarījums, autobusa salonā mēģina iekļūt pasažieris alkohola reibumā, ja kāds pasažieris traucē sabiedrisko kārtību vai notiek nelaimes gadījums.

Pārvadātājam jānodrošina sabiedriskā transporta biļešu tirdzniecība atbilstoši normatīvajos aktos noteiktajai sabiedriskā transporta biļešu tirdzniecības kārtībai.

Pārvadātājs veic autobusu kustības drošības kontroli un darba drošības kontroli.

Pārvadātājs nodrošina autobusu vadītāju pirms reisa medicīniskās pārbaudes, Medicīniskās pārbaudes autobusa vadītājiem pārvadātājs nodrošina arī papildus dienas laikā.

Obligātas prasības sabiedriskā transporta pakalpojumu sniegšanā iesaistītajiem transportlīdzekļiem ir noteiktas cenu aptaujas nolikuma 9.punktā.

**Reģionālās nozīmes maršrutu tīkla daļā „Centrs 1A” ietilpstošo maršrutu saraksts un plānotais nobraukums gadā (km)**

|  |  |  |  |
| --- | --- | --- | --- |
| **Maršruta Nr.** | **Maršruta nosaukums** | **Plānotais reisu skaits maršrutā** | **Plānotais nobraukums gadā, km** |
|
|
| 7000 | Sloka - Beberbeķu kapi | 2 | 4444 |
| 7018 | Rīga - Spuņupe - Jaunķemeri | 4 | 64459 |
| 7020 | Rīga - Jaunķemeri | 66 | 756457 |
| 7023 | Rīga - Sloka | 123 | 1457572 |
| 7393 | Bulduri-Spuņupe-Sloka-Kalniņi | 9 | 77021 |
| 7959 | Rīga - Kalnciems | 14 | 213258 |
|  | Kopā daļā “Centrs 1A” | **218** | **2 573 211** |
|  |  |  |  |

**MARŠRUTU APRAKSTI**

[*Skatīt pielikumus Autotransporta direkcijas mājaslapā* [*www.atd.lv*](http://www.atd.lv)*, pie iepirkuma dokumentācijas*]

 **KUSTĪBU SARAKSTI**

[*Skatīt pielikumus Autotransporta direkcijas mājaslapā* [*www.atd.lv*](http://www.atd.lv)*, pie iepirkuma dokumentācijas*]

2.pielikums

**cenu aptaujai**

 **“Par tiesību piešķiršanu**

 **sabiedriskā transporta pakalpojumu sniegšanai**

 **ar autobusiem**

**reģionālā starppilsētu nozīmes**

**Pieteikums**

**Cenu aptaujai „Par tiesību piešķiršanu sabiedriskā transporta**

**pakalpojumu sniegšanai ar autobusiem reģionālā starppilsētu**

**nozīmes maršrutu tīkla daļā „Centrs-1A”**

 [*Vietas nosaukums*], 2018.gada \_\_.\_\_\_\_\_\_\_\_

|  |  |
| --- | --- |
| Pretendenta (personu grupas) nosaukums:[[1]](#footnote-1) |  |
| Reģistrācijas numurs un datums\*: |  |
| PVN maksātāja reģistrācijas numurs\*: |  |
| Juridiskā adrese\*: |  |
| Bankas rekvizīti\*: |  |
| Pasta adrese: |  |
| Kontaktpersona:(kontaktpersonas ieņemamais amats, vārds, uzvārds, tālrunis, e-pasts) |  |
| Pretendenta/ Personu grupas pilnvarotā persona: (pilnvarotās personas ieņemamais amats, vārds, uzvārds, tālrunis, e-pasts) |  |

\* - aizpilda, ja piemērojams atbilstoši reģistrācijas valsts normatīvajiem aktiem

ar šī pieteikuma iesniegšanu:

1. piesakās piedalīties cenu aptaujā „ Par tiesību piešķiršanu sabiedriskā transporta pakalpojumu sniegšanai ar autobusiem reģionālā starppilsētu nozīmes maršrutu tīklā daļā „Centrs-1A”;
2. apliecina, ka ir iepazinies un pilnībā piekrīt cenu aptaujas nolikuma un līguma projekta prasībām;
3. apņemas sniegt pakalpojumu saskaņā ar tehnisko un finanšu piedāvājumu līgumā noteiktajā kārtībā,
4. apliecina, ka piedāvātajā cenā ir iekļāvis visas izmaksas, kas saistītas ar pakalpojuma sniegšanu, tai skaitā nākotnē prognozējamās izmaksas uz piedāvājuma iesniegšanas dienu[[2]](#footnote-2);
5. iesniedzam piedāvājumu (turpmāk – Piedāvājums), kas sastāv no:
6. šī pieteikuma un atlases dokumentiem,
7. tehniskā piedāvājuma un
8. finanšu piedāvājuma.

Visas Piedāvājumā sniegtās ziņas ir patiesas.

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta pārstāvja paraksts)

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta pārstāvja amata nosaukums)

3.pielikums

**cenu aptaujai**

 **“Par tiesību piešķiršanu**

 **sabiedriskā transporta pakalpojumu sniegšanai**

 **ar autobusiem**

**reģionālā starppilsētu nozīmes**

**TEHNISKĀ PIEDĀVĀJUMA FORMAS**

3.1.forma

**LĪGUMA IZPILDĒ IZMANTOTO AUTOBUSU SARAKSTS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Autobusu raksturojošie rādītāji** | **Autobuss 1** | **Autobuss 2** | **Autobuss 3** | **Autobuss 5** | **Autobuss ...** | **Autobuss ...** | **Autobuss ...** | **Autobuss ...** | **Autobuss ...** |
| Autobusa marka, modelis | *Piemēram,* *Mercedes Benz 0350 Turismo*  |  |  |  |  |  |  |  |  |
| Reģistrācijas Nr.[[3]](#footnote-3) | *Piemēram, AB 1000* |  |  |  |  |  |  |  |  |
| Izlaidesgads | *Piemēram, 2005* |  |  |  |  |  |  |  |  |
| Pilna masa, kg. |  |  |  |  |  |  |  |  |  |
| Autobusa ietilpība(sēdvietu/ stāvvietuskaits) un kategorija | *Piemēram, 49/0**un K2* |  |  |  |  |  |  |  |  |
| Pretendenta, personu grupas dalībnieka, apakšuzņēmēja valdījumā, turējumā vai īpašumā | *SIA „Transports” (apakšuzņēmējs) īpašumā* |  |  |  |  |  |  |  |  |
| Degvielas patēriņš l/100 km | *Piemēram, 30 l/100* |  |  |  |  |  |  |  |  |
| Elektroniskā maršruta zīme  | *Piemēram, jā* |  |  |  |  |  |  |  |  |
| Autobusu salonā informācija par sabiedriskā transportlīdzekļa pieturvietām ir pieejama audiāli vai vizuāli | *Piemēram, informācija par transportlīdzekļa pieturvietām ir pieejama vizuālā formātā* |  |  |  |  |  |  |  |  |
| Attālums starp braukšanas virzienā novietotiem krēsliem jābūt vismaz 65 cm -K1 kategorijas autobusiem vai vismaz 68 cm - K2 kategorijas autobusiem | *Piemēram,* *attālums starp viena virziena krēsliem ir 70 cm* |  |  |  |  |  |  |  |  |
| No pasažieru salona norobežota vadītāja kabīne | *Piemēram, jā* |  |  |  |  |  |  |  |  |
| Autobuss aprīkots ar ventilācijas un apkures iekārtām, kas nodrošina patstāvīgu temperatūru +160 līdz +240 (atbilstoši sezonai) | *Piemēram, jā autobusam ir klimata kontrole* |  |  |  |  |  |  |  |  |
| Autobuss ir pielāgots personu ar funkcionālajiem traucējumiem pārvadāšanai | *Piemēram,* *jā* |  |  |  |  |  |  |  |  |

*Tabula tiek aizpildīta par katru sabiedriskā transporta pakalpojuma sniegšanā iesaistīto autobusu.*

Pretendenta (personu grupas pilnvarotās personas) paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 */paraksts, paraksta atšifrējums, amats/*

3.2.forma

**PASAŽIERU PĀRVADĀJUMU NODROŠINĀTĀJS REĢIONĀLĀS STARPPILSĒTU NOZĪMES MARŠRUTU TĪKLA DAĻAS MARŠRUTOS**

|  |  |  |  |  |
| --- | --- | --- | --- | --- |
| **Nr.p.k.** | **Pārvadātāja nosaukums un pozīcija cenu aptaujā (*pretendents/personu grupas dalībnieks/apakšuzņēmējs*)** | **Maršruta numurs** | **Maršruta nosaukums** | **Plānotais nobraukums (km) līguma darbības laikā**  |
| **1.** | *Piemēram, SIA „Transports”, apakšuzņēmējs* |  |  |  |

Pretendenta (personu grupas pilnvarotās personas) paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 */paraksts, paraksta atšifrējums, amats/*

3.3.forma

**PIEREDZE PASAŽIERU KOMERCPĀRVADĀJUMU VEIKŠANĀ**

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Gads** | **Valsts** | **Maršruta vai maršruta tīkla daļas nosaukums** | **Nobraukums gadā (km)** | **Pakalpojuma sniedzējs[[4]](#footnote-4)** | **Pasūtītājs[[5]](#footnote-5)** |
|  |  |  |  |  |  |  |
|  |  |  |  |  |  |  |

Pretendenta (personu grupas pilnvarotās personas) paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 */paraksts, paraksta atšifrējums, amats/*

4.pielikums

**cenu aptaujai**

 **“Par tiesību piešķiršanu**

 **sabiedriskā transporta pakalpojumu sniegšanai**

 **ar autobusiem**

**reģionālā starppilsētu nozīmes**

**Finanšu piedāvājums maršrutu tīkla daļā „CENTRS-1A”**

Tabula Nr.1

**Pasūtītāja informācija par 2016., 2017. un 2018.gada pirmā ceturkšņa faktiskajiem biļešu ieņēmumiem un pārvadāto pasažieru skaitu**

2016.gads

|  |  |  |  |
| --- | --- | --- | --- |
| **Lote** | **Ar braukšanas maksas atvieglojumiem pārvadāto pasažieru skaits**  | **Par maksu pārvadāto pasažieru skaits** | **Biļešu ieņēmumi 2016. gadā** |
|  |  | **(EUR)** |
| Centrs 1A | 177 580 | 764 664 | 1 258 586 |

2017.gads

|  |  |  |  |
| --- | --- | --- | --- |
| **Lote** | **Ar braukšanas maksas atvieglojumiem pārvadāto pasažieru skaits**  | **Par maksu pārvadāto pasažieru skaits** | **Biļešu ieņēmumi 2017. gadā** |
|  |  | **(EUR)** |
| Centrs 1A | 164 774 | 714 429 | 1 182 584 |

2018.gada 1.ceturksnis

|  |  |  |  |
| --- | --- | --- | --- |
| **Lote** | **Ar braukšanas maksas atvieglojumiem pārvadāto pasažieru skaits**  | **Par maksu pārvadāto pasažieru skaits** | **Biļešu ieņēmumi 2018. gada I. ceturksnī** |
|  |  | **(EUR)** |
| Centrs 1A | 30 902 | 160 128 | 265 064 |

Tabula Nr.2

|  |
| --- |
| Pasūtītāja informācija par sabiedriskā transporta pakalpojuma plānoto izpildi (līguma darbības termiņā) maršrutu tīkla daļā **„** Centrs 1A**”** |
|  |  |  |  |  |  |  |
| **Marš-ruta Nr.** | **Maršruta nosaukums** | **Reisu skaits maršrutā** | **Nobraukums, km 2018.g.** | **Nobraukums, km 2019.g.** | **Nobraukums, km 2020.g.** | **Kopā visa līguma darbības laikā, km** |
| **K1 kategorijas autobusi** |
| 7018 | Rīga - Spuņupe - Jaunķemeri | 4 | 16247 | 64459 | 48388 | 129094 |
| 7020 | Rīga - Jaunķemeri | 66 | 190049 | 756457 | 568270 | 1514776 |
| 7023 | Rīga - Sloka | 123 | 366593 | 1457572 | 1094702 | 2918867 |
| 7393 | Bulduri-Spuņupe-Sloka-Kalniņi | 9 | 19477 | 77021 | 57840 | 154338 |
| Kopā K1 kategorijas autobusiem |  | 592366 | 2355509 | 1769200 | 4717075 |
| **K2 kategorijas autobusi** |
| 7000 | Sloka - Beberbeķu kapi | 2 | 1095 | 4444 | 3413 | 8952 |
| 7959 | Rīga - Kalnciems | 14 | 53838 | 213258 | 160118 | 427214 |
| Kopā K2 kategorijas autobusiem |  | 54933 | 217702 | 163531 | 436166 |
| **Kopā daļā** |  | **647299** | **2573211** | **1932731** | **5153241** |

Tabula Nr.3

**Pretendenta piedāvātā pakalpojumu cena visam līguma darbības termiņam**

**maršrutu tīkla daļā „** Centrs 1A**”**

|  |  |  |  |
| --- | --- | --- | --- |
| K1 autobusu kategorija | 1. | Nobraukums (km) | 4717075 |
| 2. | Kopējās izmaksas (EUR) |  |
| 3. | Piedāvātā pakalpojumu cena (EUR/km) |  |
| K2 autobusu kategorija  | 4. | Nobraukums (km) | 436166 |
| 5. | Kopējās izmaksas (EUR) |  |
| 6. | Piedāvātā pakalpojumu cena (EUR/km) |  |
| **PC** |  | ((3.rinda x 1.rinda) + (6.rinda x 4.rinda)) / (1.rinda + 4.rinda) (EUR/km) |  |

Aprēķina aizpildīšanas kārtība:

**1.rinda** – pasūtītāja prognozētais nobraukums tīkla daļā visā līguma termiņā atbilstoši kustības sarakstiem, neietverot tehnisko nobraukumu (kilometri) K1 autobusu kategorijai.

**2.rinda** – pretendenta aprēķinātās prognozētās ar sabiedriskā transporta pakalpojumu sniegšanu saistītās izmaksas, kas aprēķinātas K1 autobusu kategorijai, kā arī ievērojot Ministru kabineta 2015. gada 28. jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” noteikto atsevišķās uzskaites un izmaksu sadales metodiku (noteikumu 28. un 32.punkts). Kopējās izmaksas norāda bez izmaksām par iebraukšanu autoostā, tajā skaitā izmaksu attiecināmo daļu par iebraukšanu pretendenta valdījumā esošā autoostas teritorijā, atbilstoši Ministru kabineta 2015. gada 28. jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 3.pielikuma „Pārskats par sabiedriskā transporta pakalpojumu peļņu vai zaudējumiem” 7.5.rindai. Pretendents kopējās izmaksās var paredzēt arī pretendenta plānoto peļņas apjomu;

**3.rinda –** pretendenta piedāvātā pakalpojuma cena uz vienu kilometru visam līguma darbības termiņam, kas aprēķināta K1 autobusu kategorijai kopējās ar sabiedriskā transporta pakalpojumu sniegšanu saistītās izmaksas, dalot ar nobraukumu maršrutā **3.rinda = 2.rinda/1.rinda**.

**4.rinda** – pasūtītāja prognozētais nobraukums tīkla daļā visā līguma termiņā atbilstoši kustības sarakstiem, neietverot tehnisko nobraukumu (kilometri), K2 autobusu kategorijai~~.~~

**5.rinda** – pretendenta aprēķinātās prognozētās ar sabiedriskā transporta pakalpojumu sniegšanu saistītās izmaksas, kas aprēķinātas K2 autobusu kategorijai, kā arī ievērojot Ministru kabineta 2015. gada 28. jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” noteikto atsevišķās uzskaites un izmaksu sadales metodiku (noteikumu 28. un 32.punkts). Kopējās izmaksas norāda bez izmaksām par iebraukšanu autoostā, tajā skaitā izmaksu attiecināmo daļu par iebraukšanu pretendenta valdījumā esošā autoostas teritorijā, atbilstoši Ministru kabineta 2015. gada 28. jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 3.pielikuma „Pārskats par sabiedriskā transporta pakalpojumu peļņu vai zaudējumiem” 7.5.rindai. Pretendents kopējās izmaksās var paredzēt arī pretendenta plānoto peļņas apjomu;

**6.rinda –** pretendenta piedāvātā pakalpojuma cena uz vienu kilometru visam līguma darbības termiņam, kas aprēķināta K2 autobusu kategorijai, kopējās ar sabiedriskā transporta pakalpojumu sniegšanu saistītās izmaksas dalot ar nobraukumu maršrutā **6.rinda = 5.rinda/4.rinda**.

Pretendents vai attiecīgais personu apvienības, ja Pretendents ir personu apvienība, dalībnieks, finanšu piedāvājumu aizpilda atsevišķi, norādot 1. un 4.rindā plānoto nobraukumu (km) līguma darbības laikā, kā arī sagatavo vienu kopīgu finanšu piedāvājumu par visu pretendentu apvienību, norādot piedāvāto kopējo vidējo svērto pakalpojuma cenu, kas noteikta atbilstoši nolikuma 16.4.punktam.

Rindā **PC** norāda vidējo svērto pretendenta piedāvāto pakalpojuma cenu uz vienu kilometru, kuru aprēķina:

**PC = ((3.rinda x 1.rinda) + (6.rinda x 4.rinda)) / (1.rinda + 4.rinda)**

Pretendenta piedāvāto pakalpojuma cenu norāda ar precizējumu līdz 4 zīmēm aiz komata.

Pretendenta (pretendentu apvienībā ietilpstošās personas) paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 */paraksts, paraksta atšifrējum/*

5.pielikums

**cenu aptaujai**

 **“Par tiesību piešķiršanu**

 **sabiedriskā transporta pakalpojumu sniegšanai**

 **ar autobusiem**

**reģionālā starppilsētu nozīmes**

**LĪGUMS PAR SABIEDRISKĀ TRANSPORTA PAKALPOJUMU SNIEGŠANU** **AR AUTOBUSIEM**

**REĢIONĀLĀS NOZĪMES MARŠRUTU TĪKLA DAĻĀ CENTRS - 1A**

**Valsts sabiedrība ar ierobežotu atbildību „Autotransporta direkcija”**, tās valdes priekšsēdētāja Kristiāna Godiņa personā un valdes locekļa Modra Jaunupa personā, kuri darbojas uz Statūtu pamata, (turpmāk – **Pasūtītājs**) no vienas puses,

un

**XXXXXXX** tās valdes XXXXXXX personā, kurš darbojas uz Statūtu pamata, (turpmāk – **Pārvadātājs**) no otras puses, abas kopā līguma tekstā sauktas **Puses,**

*Pamatojoties uz Sabiedriskā transporta pakalpojumu likuma 2.pantu, 5.panta pirmās daļas 3.punktu, 8.panta trešo daļu, Eiropas Parlamenta un Padomes 2007.gada 23.oktobra regulā (EK) Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes regulu (EEK) Nr. 1191/69 un Padomes regulu (EEK) Nr. 1107/70 5.panta 5.punktu, un* *Ministru kabineta 2013.gada 17.decembra noteikumu Nr.1511 „Sabiedriskā transporta padomes nolikums” 3.6. un 21.punktu, Ministru kabineta 2015.gada 28.jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 56.punktu, veiktās cenu aptaujas rezultātiem, nolūkā nodrošināt nepārtrauktus un pieejamus sabiedriskā transporta pakalpojumus maršrutu tīkla daļas “Centrs-1A” maršrutos,* ***noslēdz līgumu*** *par sabiedriskā transporta pakalpojumu sniegšanu ar autobusiem reģionālās nozīmes maršrutu tīkla daļā “Centrs-1A” (turpmāk – Līgums), vienodamies par šādiem noteikumiem:*

1. **Līgumā lietotie termini un jēdzieni**

Līgumā lietoto jēdzienu un terminu nozīme:

1. Apakšuzņēmējs– fiziska vai juridiska persona vai personu apvienība, ko Pārvadātājs ir nolīdzis atsevišķu, šajā Līgumā noteiktu darbu veikšanai vai pakalpojumu sniegšanai;
2. Ārkārtas situācija – īslaicīgs (līdz piecām dienām) notikums (var ietvert Nepārvaramas varas gadījuma pazīmes), kas rada vai var radīt draudus cilvēku dzīvībai, veselībai vai drošībai, bojājumus kustamam un/vai nekustamam īpašumam, apkārtējās vides piesārņojumu, ko speciālie un glābšanas dienesti nespēj kontrolēt, un tādēļ ir nepieciešams pārtraukt šajā Līgumā minēto saistību pilnīgu vai daļēju izpildi;
3. Darba diena - nedēļas diena, izņemot sestdienas (ja vien tā nav „pārceltā” darba diena), svētdienas un valsts noteiktās svētku dienas;
4. Konfidenciāla informācija –
	1. izgudrojumi, komercnoslēpumi (Pārvadātājam ir pienākums norādīt, ka attiecīgā informācija ir komercnoslēpums),
	2. ziņas vai informācija, kā izpaušanu ierobežo datu aizsardzību regulējošie normatīvie akti,
	3. citas ziņas vai informācija, ko kāda no Pusēm rakstiski un pamatoti lūgusi neizpaust;

par Konfidenciālu informāciju netiek uzskatītas ziņas vai informācija, kas Pusēm jāpublisko saskaņā ar tiesību aktiem;

1. Nepārvaramas varas gadījums – notikums, kas atbilst visu zemāk uzskaitīto pazīmju kopumam:
2. nav radies Pušu vai Pusēm pakļauto personu darbības vai bezdarbības dēļ,
3. Puses (Pusēm pakļautās personas) iepriekš nevarēja paredzēt vai novērst, ievērojot pienācīgu piesardzību un rūpību,
4. tā novēršana ir objektīvi neiespējama jebkurai citai personai, kura atrastos līdzīgos apstākļos, ne tikai kādai no Pusēm (Pusēm pakļautajām personām), un neiespējamība nav kādas no Pusēm (Pusēm pakļauto personu) darbības vai bezdarbības sekas,
5. tā ilgumu nav iespējams prognozēt,
6. nav aprēķināms (nosakāms, prognozējams) seku novēršanai nepieciešamais termiņš, bet, ja termiņa prognozēšana iespējama, tas pārsniegs - 3 mēnešus,
7. seku novēršana nav ekonomiski pamatota salīdzinājumā ar Līguma izbeigšanu,

kam iestājoties, kāda no Pusēm objektīvi nespēj vai vispār nespēs izpildīt šīs Līguma saistības;

ar Nepārvaramas varas gadījumu var saprast arī karu, pilsoņu karu, bruņotu konfliktu, teroristu uzbrukumu, radioaktīvu, ķīmisku vai bioloģisku piesārņojumu;

1. Sistemātisks pārkāpums (sistemātiski pārkāpt) – Pārvadātājs vairāk kā trīs reizes kalendārā gada laikā pārkāpj Līguma saistības, līdz ar to Sabiedriskā transporta pakalpojums netiek nodrošināts tādā apjomā un/vai kvalitātē, kā Pasūtītājs to pamatoti varēja sagaidīt saskaņā ar šo Līgumu, un/vai netiek pildīti citi Līguma noteikumi.

### Līguma priekšmets

* 1. Pārvadātājs apņemas sniegt Sabiedriskā transporta pakalpojumus ar autobusiem reģionālās nozīmes maršrutos maršrutu tīkla daļā “Centrs-1A” saskaņā ar šo Līgumu un tā pielikumiem un normatīvajiem aktiem.
	2. Maršrutu tīkla kopējais nobraukuma apjoms (kilometros) var tikt samazināts vai palielināts ne vairāk kā par ± 10% no Līguma 1.pielikumā minētā plānotā nobraukuma gadā.

## Pārvadātāja un Pasūtītāja apliecinājumi

* 1. Parakstot šo Līgumu, Pārvadātājs apliecina tālāk minēto:
		1. Pārvadātājs nav iesniedzis tiesā pieteikumu par tiesiskās aizsardzības procesa lietas ierosināšanu, vai tiesa nav pasludinājusi Pārvadātāja maksātnespēju,
		2. nav notikušas vai uzsāktas jebkādas darbības, kas saistītas ar Pārvadātāja likvidāciju vai reorganizāciju (apvienošanos, sadalīšanu vai pārveidošanu), ja tas varētu pamatoti nelabvēlīgi ietekmēt Pārvadātāja spējas izpildīt Līgumā paredzētās saistības,
		3. Pārvadātājs ir pilnībā iepazinies ar Pasūtītāja prasībām šajā Līgumā, par neskaidrajiem jautājumiem pieprasījis papildu informāciju un kā lietpratējs izvērtējis ar Līguma izpildi saistītos riskus.
	2. Pārvadātājs apliecina un apņemas nodrošināt, ka Līgumā paredzētās saistības izpildīs personīgi un/vai ar Pasūtītāju saskaņotiem Apakšuzņēmējiem.
	3. Pasūtītājs apliecina, ka šī Līguma pielikumos sniegtā informācija ir sagatavota, pamatojoties uz pienācīgu Pasūtītāja un iedzīvotāju vajadzību un prasību attiecībā uz sniedzamajiem Sabiedriskā transporta pakalpojumiem izpēti un analīzi, un tā ir patiesa.

## Pasūtītāja un Pārvadātāja pārstāvji

* 1. Pasūtītāja pārstāvis ir valdes loceklis \_\_\_\_\_\_\_\_\_\_\_\_\_\_\_\_\_
	2. Pārvadātāja pārstāvis ir valdes \_\_\_\_\_\_\_\_\_\_\_\_\_\_\_\_\_\_\_\_\_
	3. Pusēm ir tiesības jebkurā laikā nomainīt savu pārstāvi. Par pārstāvja maiņu Puse paziņo otrai Pusei 3 (trīs) darba dienu laikā pirms pārstāvja maiņas. Pasūtītājam ir tiesības pieprasīt Pārvadātāja pārstāvja nomaiņu, ja Pārvadātāja pārstāvis nepilda savus pienākumus, piemēram, nav sazvanāms vai neatbild uz vēstulēm un/vai e-pastiem, nesniedz prasīto informāciju, ir nekompetents vai pastāv citi objektīvu iemesli, kādēļ sadarbība ar šo Pārvadātāja pārstāvi nav iespējama vai vēlama. Pārvadātājs nomaina savu pārstāvi 10 (desmit) Darba dienu laikā pēc Pasūtītāja motivēta pieprasījuma saņemšanas.
	4. Kādas konkrētas saistības vai uzdevuma izpildei katra Puse var nozīmēt īpašu pārstāvi, par to informējot otru Pusi.
	5. Pasūtītāja un Pārvadātāja pārstāvis ir pilnvarots darboties šī Līguma izpildē attiecīgi Pasūtītāja vai Pārvadātāja vārdā, tai skaitā, bet ne tikai, Pārstāvji ir tiesīgi sniegt nepieciešamos saskaņojumus, izskatīt dokumentus un parakstīt vienošanās attiecīgās Puses vārdā.

## Informācijas aprite un komunikācijas forma

* 1. Ar Līgumu saistīto informāciju paziņo rakstiski, to nosūtot pa pastu, elektronisko pastu, faksu vai citiem komunikāciju līdzekļiem, kas pēc savas būtības pilda augstākminētajiem komunikāciju līdzekļiem līdzīgas funkcijas vai nogādā personiski uz uzņēmumu juridiskām adresēm.
	2. Puse rakstiski paziņo par juridiskās adreses vai citu rekvizītu izmaiņām otrai Pusei 5 (piecu) Darba dienu laikā pēc šādu izmaiņu veikšanas.
	3. Jebkurš sūtījums tiek uzskatīts par saņemtu:
		1. septītajā dienā no tā nodošanas pasta iestādē (skatīt pasta iestādes zīmogu uz aploksnes), ja adrese ir Latvijas teritorijā;
		2. septītajā Darba dienā no tā nodošanas pasta iestādē (skatīt pasta iestādes zīmogu uz aploksnes), ja adrese ir ārpus Latvijas teritorijas;
		3. ja nosūtīts ar kurjeru un adrese ir Latvijas teritorijā – faktiskajā piegādes dienā;
		4. ja nosūtīts ar kurjeru un adrese ir ārpus Latvijas teritorijas – otrajā Darba dienā no sūtījuma nodošanas dienas;
		5. ja pa elektronisko pastu vai faksu - nosūtīšanas dienā, ja tā ir Darba diena, vai nākamajā Darba dienā pēc nosūtīšanas dienas, ja nosūtīšanas diena nav Darba diena.
	4. Ja citos Līguma punktos ir noteikta atšķirīga informācijas paziņošanas un apmaiņas kārtība, tad tiek piemēroti attiecīgo Līguma punktu nosacījumi.
	5. Ja nosūtītajā dokumentā nav noteikts, cik dienu laikā otrai Pusei jāsniedz atbilde, ja tāda nepieciešama, tā jāsniedz 5 Darba dienu laikā no dokumenta saņemšanas dienas. Pasūtītājs, pieprasot informāciju, nosaka termiņus, kas ir adekvāti informācijas sagatavošanas darbietilpībai.

### Sabiedriskā transporta pakalpojumu sniegšanas kārtība

* 1. Pārvadātājs uzsāk Sabiedriskā transporta pakalpojumu sniegšanu **2018.gada 1.oktobrī** Pārvadātājs sniedz Sabiedriskā transporta pakalpojumus no to uzsākšanas dienas līdz **2020.gada 30.septembrim** (ieskaitot).
	2. Pārvadātājam ir pienākums nekavējoties (mutiski un rakstveidā) sniegt Pasūtītāja kontaktpersonai informāciju par Ārkārtas situāciju (t.sk., ceļu satiksmes negadījumiem, pasažieru, darbinieku vai citu personu miesas bojājumiem, nāves gadījumiem u.c.), kas radušies, sniedzot Sabiedriskā transporta pakalpojumus, kā rezultātā netiek pabeigts viens vai vairāki reisi vai tiek pārtraukta viena vai vairāku reisu izpilde, kā arī par gadījumiem, kuru dēļ reisa izpilde varētu kavēties vairāk kā par 30 minūtēm, Ja Pārvadātājs nav paziņojis par Ārkārtas situāciju, tam nav tiesības prasīt līgumsoda nepiemērošanu par Līguma pārkāpumiem.
	3. Pārvadātājam ir pienākums nodrošināt Sabiedriskā transporta pakalpojumu sniegšanas nepārtrauktību, kad Pasūtītājs samazina vai palielina (atklāj/slēdz maršrutus, reisus) Sabiedriskā transporta pakalpojumu apjomu. Pasūtītājs informē Pārvadātāju par maršruta (reisa) grozījumiem ne vēlāk kā 30 dienas pirms attiecīgo grozījumu spēkā stāšanās dienas. Puses rakstveidā vienojas par maršruta (reisa) grozījumu spēkā stāšanās datumu.

### Sabiedriskā transporta pakalpojumu sniegšanas prasības

* 1. Pārvadātājs sniedz Sabiedriskā transporta pakalpojumus ar autobusiem atbilstoši Līgumam un ievērojot visas normatīvo aktu prasības.
	2. Pārvadātājs nodrošina Sabiedriskā transporta pakalpojumu sniegšanas regularitāti, intensitāti un precizitāti saskaņā ar Pasūtītāja apstiprināto autobusu kustību sarakstu un maršrutu aprakstu (Līguma pielikumi Nr.2 un Nr.4).
	3. Pārvadātājs nodrošina braukšanas biļešu un bagāžas biļešu tirdzniecību atbilstoši normatīvo aktu prasībām, un, veicot biļešu tirdzniecību, nodrošina braukšanas biļešu un bagāžas biļešu izsniegšanu pasažieriem. Pārvadātājs nodrošina, ka iekāpšanas brīdī autobusā pasažierim  braukšanas biļete tiek pārdota pirms autobusa atiešanas no pieturvietas vai autoostas. Braukšanas biļetes pārdošana autobusa brauciena laikā tiek uzskatīta par biļešu neesamību un līguma nosacījumu pārkāpšanu. Pārvadātājam jāievieš Pasūtītāja noteiktās abonementa biļetes.
	4. Pārvadātājs veic visus pasākumus, lai palielinātu ieņēmumus no pasažieriem, t.i., sniedz papildu pakalpojumus, kas saistīti ar Sabiedriskā transporta pakalpojumu nodrošināšanu, uzlabo pakalpojumu kvalitāti.
	5. Pārvadātājs informē pasažieri par braukšanas maksu, kā arī par citiem būtiskiem sabiedriskā transporta pakalpojumu izmantošanas noteikumiem (t.sk. informāciju par pasažieru un rokas bagāžas pārvadāšanas kārtību, dzīvnieku pārvadāšanas kārtību, informāciju par attiecīgā maršruta (reisa) sabiedriskā transportlīdzekļa stāvēšanas laiku autoostā un pieturvietā, kustības sarakstiem un braukšanas tarifu) viegli uztveramā veidā, minēto informāciju novietojot pasažierim redzamā vietā.
	6. Autobusa salonā pasažieriem redzamā vietā ir informācija par Pārvadātāju - nosaukums, adrese un kontakttālruņa numurs, kā arī informācija par autobusa apkalpi (vadītāju, konduktoru). Autobusa apkalpe ir atpazīstama (piemēram, formas tērps vai nozīmīte ar logo utt.).
	7. Autobusa apkalpes uzvedība ir korekta un atsaucīga, tā pārzina attiecīgo maršrutu un spēj sniegt informāciju par to.
	8. Autobusa salonā, neatkarīgi no laika apstākļiem, nodrošina tīru gaisu un pastāvīgu temperatūru robežās no + 160C līdz + 240C (atbilstoši sezonai);
	9. Pārvadātājs nodrošina normatīvajos aktos noteikto prasību ievērošanu attiecībā uz pārvadājumu veikšanai nepieciešamajiem dokumentiem (piemēram, transportlīdzekļa vadītāja apliecības, licences utt.).
	10. Pārvadātājs sabiedriskā transporta pakalpojumu sniegšanā izmanto Līguma pielikumā norādītos autobusus. Izņēmuma gadījumos, lai nodrošinātu Sabiedriskā transporta pakalpojumu sniegšanas nepārtrauktību un efektivitāti, informējot par to Pasūtītāju, Pārvadātājs Sabiedriskā transporta pakalpojumu sniegšanā var izmantot citus autobusus, kas atbilst Pasūtītāja prasībām.
	11. Pārvadātājs nodrošina, ka sabiedriskā transporta pakalpojumu sniegšanā katra iesaistītā autobusa vecums katrā līguma darbības gadā nepārsniedz:
		1. K1 kategorijas autobusu (K1 - autobusi ar ietilpību no 12 līdz 24 (ieskaitot) pastāvīgām braukšanas virzienā novietotām pasažieru sēdvietām) - 8 (astoņus) gadus;
		2. K2 kategorijas autobusu (autobusi ar ietilpību no 25 pastāvīgām braukšanas virzienā novietotām pasažieru sēdvietām) - 12 (divpadsmit) gadus.
	12. Pārvadātājs seko līdzi pasažieru plūsmai un pārvadājumu veikšanai izmanto atbilstošas ietilpības autobusu vai pēc saskaņošanas ar Pasūtītāju norīko papildus autobusu.
	13. Pārvadātājs apņemas pakalpojumu sniegšanā iesaistītajos autobusos izmantot elektroniskas kontroles ierīces, ja normatīvajos aktos vai atsevišķā līgumā ar Pasūtītāju tiek noteikta šādu ierīču izmantošana, līguma izpildes kontroles nodrošināšanai.
	14. Pārvadātājs uztur autobusus, lai tie būtu labā tehniskā stāvoklī un droši ekspluatācijā, tāpat Pārvadātājs veic investīcijas autobusos, lai tie atbilstu spēkā esošajiem normatīvajiem aktiem.
	15. Pārvadātājam ir pienākums pēc Pasūtītāja pieprasījuma iesniegt informāciju par Sabiedriskā transporta pakalpojumu izpildi, tai skaitā informāciju par pasažieru plūsmu, reisu izpildi, normatīvajos aktos un Līgumā noteiktajiem pārskatiem, kā arī citu nepieciešamo informāciju. Nosacījumi par informācijas apmaiņu vienotas sabiedriskā transporta pakalpojumu datubāzes un uzskaites sistēmas ietvaros tiek noteikti atsevišķā līgumā.
	16. Pārvadātājam ir pienākums nodrošināt, lai pirms autobusa izlaides (pirms pirmā reisa) autobusa salons ir uzkopts un autobuss ir tīrs no ārpuses.
	17. Pārvadātājs, sniedzot Sabiedriskā transporta pakalpojumus, ievēro kustību sarakstus. Pārvadātājs bez pamatota iemesla nedrīkst atpalikt vairāk kā par 20 minūtēm no kustību saraksta.
	18. Pārvadātājam ir pienākums izvietot autobusu kustības sarakstos noteiktajās pieturvietās autobusu kustību sarakstus un aktualizēt tos ne vēlāk kā vienu darba dienu pirms izmaiņas stājas spēkā.
	19. Pārvadātājs pakalpojuma sniegšanā iesaistīto autobusu salonā nodrošina, lai pasažierim informācija par attiecīgām sabiedriskā transportlīdzekļa pieturvietām maršrutā būtu pieejama audiāli vai vizuāli.
1. **Pakalpojuma (pasūtījuma) apjoms**
	1. Pārvadātājs sniedz Sabiedriskā transporta pakalpojumus ar autobusiem tādā apjomā un intensitātē, kāda ir noteikta šim Līgumam pievienotajā maršrutu sarakstā un autobusu kustības sarakstos.
	2. Ja Sabiedriskā transporta pakalpojumu nodrošināšanā Pārvadātājs ir paredzējis iesaistīt Apakšuzņēmējus, vismaz 50% no maršrutu skaita apkalpošanas attiecīgajā maršrutu tīkla daļā nodrošina pats Pārvadātājs.

### Sabiedriskā transporta pakalpojumu kontrole

* 1. Pasūtītājam ir tiesības veikt Sabiedriskā transporta pakalpojumu kontroli, rīkojot pārbaudes.
	2. Pārbaudes var būt ar iepriekšēju paziņojumu un bez iepriekšēja paziņojuma.
	3. Pasūtītāja norīkotas personas vai persona par pārbaudes veikšanu Sabiedriskā transporta pakalpojumu sniegšanas laikā (t.sk. autobusā) par konstatēto, sastāda aktu. Biļešu kontroles gadījumā sastāda aktu divos eksemplāros. Sastādīto aktu paraksta autobusa apkalpe (autobusa vadītājs, konduktors) un Pasūtītāja norīkotajās personas vai persona. Viens akta eksemplārs tiek izsniegts Pārvadātājam. Ja autobusa apkalpe vai Pārvadātāja pārstāvis atsakās parakstīt aktu, aktā tiek fiksēts to viedoklis.
	4. Pārvadātājs nodrošina Pasūtītāja norīkotajām personām piekļuvi jebkurai ar Sabiedriskā transporta pakalpojuma sniegšanu saistītajām vietām (piemēram, administrācijas telpām, remontdarbnīcām, autobusu depo utt.), kā arī maršrutos norīkotajiem autobusiem.
	5. Pārvadātājs, sniedzot Sabiedriskā transporta pārvadājumus, nodrošina mehānismu, lai kontrolētu biļešu tirdzniecības noteikumu ievērošanu, Pasūtītāja prasību ievērošanu attiecībā uz Līgumā noteiktām prasībām autobusiem un to uzturēšanu.

## Pārvadātāja grāmatvedība un lietvedība

* 1. Pārvadātājs un tā Apakšuzņēmēji Līguma darbības laikā nodrošina:
		1. Sabiedriskā transporta pakalpojumu atsevišķu saimnieciskās darbības uzskaiti, ja Pārvadātājs veic arī citu saimniecisko darbību. Atsevišķu uzskaiti Pārvadātājs veic arī par katru pārvadājumu veidu (reģionālie starppilsētu nozīmes maršruti, reģionālās vietējās nozīmes maršruti, vai pilsētas nozīmes maršruti), un pa maršrutiem attiecīgajā pārvadājumu veidā, uzskaitot nobraukto kilometru skaitu. Ja Pārvadātājs noslēdzis vairākus sabiedriskā transporta pakalpojuma pasūtījuma līgumus, Pārvadātājs veic atsevišķo uzskaiti par katru līgumu atsevišķi;
		2. jebkuru ar Līgumu saistītu dokumentu uzglabāšanu. Visi ar Līgumu saistītie dokumenti ir uzglabājami visā Līguma darbības laikā izdrukātā vai elektroniskā veidā, nodrošinot atbilstību normatīvajos aktos noteiktām elektronisko dokumentu noformēšanas, aprites un glabāšanas prasībām;
		3. pilnu lietvedības un grāmatvedības uzskaiti par investīcijām, Sabiedriskā transporta pakalpojuma sniegšanas izmaksām un citām izmaksām, un ieņēmumiem atbilstoši šim Līgumam un normatīvajiem aktiem, kas regulē sabiedriskā transporta pakalpojumu sniegšanā radušos zaudējumu un izdevumu kompensēšanas kārtību;
		4. uzskaiti par saņemtajām sūdzībām no iedzīvotājiem.
	2. Ja Pārvadātājs un Apakšuzņēmēji papildus saistību izpildei šī Līguma ietvaros nodarbojas ar citu komercdarbību, Pārvadātājs un Apakšuzņēmējs atsevišķi nodala ar Līguma izpildi saistītās lietvedības un grāmatvedības uzskaiti, ņemot vērā normatīvos aktus, kas regulē sabiedriskā transporta pakalpojumu sniegšanā radušos zaudējumu un izdevumu kompensēšanas kārtību.
	3. Iepazīstoties ar Pārvadātāja un Apakšuzņēmēju rīcībā esošo informāciju un dokumentāciju, Pasūtītājs nodrošina Līgumā noteiktās Konfidenciālās informācijas neizpaušanu.

### Paziņošana par Līguma un/vai normatīvo aktu pārkāpumu gadījumiem un Pušu rīcība šajos gadījumos

* 1. Pasūtītāja pārstāvis rakstiski (var nosūtīt pa pastu, e-pastu, faksu) paziņo Pārvadātājam par katru konstatēto Līguma un/vai normatīvo aktu pārkāpumu gadījumu. Pārvadātājam ir pienākums pēc iespējas ātrāk novērst Līguma un/vai normatīvo aktu pārkāpumu gadījumu.
	2. Paziņojumā par Līguma un/vai normatīvo aktu pārkāpumu, Pasūtītājs norāda:
		1. informāciju par Līguma un/vai normatīvo aktu pārkāpuma gadījumu;
		2. Līguma un/vai normatīvo aktu pārkāpuma fakta konstatēšanas datumu un laiku, ja to ir būtiski norādīt.
	3. Pārvadātājam ir pienākums 10 darba dienu laikā vai noteiktajā termiņā sniegt atbildi uz 11.1.punktā minēto paziņojumu, norādot:
		1. Līguma un/vai normatīvo aktu pārkāpuma gadījuma iestāšanās iemeslus;
		2. Līguma un/vai normatīvo aktu pārkāpuma gadījuma novēršanas laiku, ja to ir iespējams novērst.
	4. Pasūtītājs izvērtē Pārvadātāja atbildi uz 11.1.punktā minēto paziņojumu un ne vēlāk kā normatīvo aktu noteiktajā termiņā, lemj, vai ir piemērojami 15.1.punktā minētie līgumsodi.

### Pasūtītāja pārbaudes

* 1. Pasūtītājs veic Pārvadātāja un/vai Apakšuzņēmēju lietvedības un grāmatvedības dokumentu pārbaudes gan iepriekš brīdinot, gan nebrīdinot Pārvadātāju.
	2. Pārvadātājs nodrošina iespēju Pasūtītāja norīkotajai personai apmeklēt telpas, kurās tiek glabāti lietvedības un grāmatvedības dokumenti, un iepazīties ar šiem dokumentiem.
	3. Pārvadātājs sniedz un nodrošina Pasūtītāja pārstāvim un/vai tā norīkotajām personām vai personai jebkuru informāciju un dokumentus, kas ir Pārvadātāja un Apakšuzņēmēju rīcībā un kas Pasūtītāja pārstāvim un/vai norīkotajām personām vai personai nepieciešama saistībā ar Līguma izpildes uzraudzību.
	4. Pārvadātājs nodrošina, ka Apakšuzņēmēju līgumos tiek iekļauti noteikumi, kas paredz informācijas un dokumentācijas sniegšanu Pasūtītāja pārstāvim vai norīkotajām personām vai personai. Pasūtītājam ir tiesības pieaicināt ekspertus Pārvadātāja un Apakšuzņēmēju dokumentācijas, kas attiecas uz Līguma izpildi, pārbaudei.
1. **Pasūtītāja maksājumi Pārvadātājam**

### Pārvadātājam kompensācijas apmēru par Sabiedriskā transporta pakalpojumu sniegšanu nosaka saskaņā ar šī Līguma noteikumiem un, pamatojoties uz Pārvadātāja iesniegtajiem pārskatiem par sabiedriskā transporta pakalpojumu peļņu vai zaudējumiem (pārskatu saturs ir noteikts normatīvajos aktos) un Pasūtītāja pieprasītajiem pārskatiem saskaņā ar šo Līgumu.

* 1. Pārvadātājs katru mēnesi līdz 20.datumam iesniedz iepriekšējā mēnesī veikto nobraukumu.
	2. Kompensācijas apmēru gadam Pasūtītājs nosaka, ņemot vērā noteikto pakalpojuma cenu par 1 kilometru – **\_\_\_\_\_ EUR/km** un sekojošu formulu:

**K = (PCx N) + Iaut – Ieņ + PVN + P**

**K** – kompensācijas apmērs gadam (EUR);

**PC**-  Pārvadātāja piedāvātā pakalpojuma cena par vienu kilometru (EUR/km);

**N** – Pārvadātāja faktiski veiktais nobraukums maršrutu tīklā (km);

**Iaut** – Pārvadātājam faktiski radušās izmaksas par autoostas vai autoostām pielīdzināmo pakalpojumu izmantošanu (EUR);

**Ieņ** – Pārvadātāja faktiski gūtie ieņēmumi no Sabiedriskā transporta pakalpojumu sniegšanas, tostarp ieņēmumi no pārdotajām biļetēm un pārējie ieņēmumi, kas radušies sniedzot Sabiedriskā transporta pakalpojumu (EUR);

**P** – Pasūtītāja aprēķinātā peļņa par Sabiedriskā transporta pakalpojumu sniegšanu.

            **PVN** - par personu ar valsts noteiktajiem braukšanas maksas atvieglojumiem pārvadāšanu kompensējamais pievienotās vērtības nodokļa apmērs.

* 1. Pārvadātāja peļņas apmēru nosaka, izmantojot šādu formulu:

*P = I/2 \* L + N \* K, kur*

*P – peļņas apmērs;*

*I – no biļešu (tai skaitā abonementa biļešu un bagāžas biļešu) pārdošanas gūtie ieņēmumi;*

*L – peļņas procentu likme, ko aprēķina, summējot 2,5 % un Eiropas starpbanku tirgus likmes EURIBOR pārskata (kalendāra) gada 12 mēnešu vidējo vērtību procentos. Minētā peļņas procentu likmes summa nevar būt mazāka par 4 %.*

*N – faktiskie nobrauktie kilometri.*

*K – Peļņas aprēķināšanai tiek piemērots koeficients, kas ir noteikts spēkā esošajā normatīvajā aktā, kas nosaka kārtību, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu.*

* 1. Zaudējumi, kas Pārvadātājam radušies, pārvadājot personas, kas normatīvajos aktos noteiktajā kārtībā ir tiesīgas izmantot sabiedrisko transportu ar braukšanas maksas atvieglojumiem, atsevišķi netiek kompensēti.
	2. Līgumā noteikto pakalpojuma cenu par 1 kilometru Līguma darbības laikā Pasūtītājs pārskata, ja izpildās vismaz viens no apstākļiem:
		1. vidējā degvielas mazumtirdzniecības cena iepriekšējā kalendārajā gadā ir palielinājusies vairāk nekā par 3 %;
		2. ja inflācija (deflācija) iepriekšējā kalendārajā gadā ir pārsniegusi 3%;
		3. ja vidējā darba samaksa iepriekšējā kalendārajā gadā sauszemes transporta nozarē ir mainījusies vairāk nekā par 3%;
		4. ja ir notikušas nodokļu likumdošanas, kas skar Valsts sociālās obligātās apdrošināšanas iemaksas, izmaiņas, atbilstoši līguma pielikumā noteiktai kārtībai.

Par attiecīgajām izmaiņām Puses slēdz rakstveida vienošanos. Pakalpojumu cenas pārskatīšana notiek saskaņā ar kārtību, kas noteikta Līguma 6.pielikumā.

13.7. Līgumā noteikto pakalpojuma cenu par 1 kilometru Līguma darbības laikā Pasūtītājs pārskata augusta mēnesī gadījumā, ja vidējā degvielas mazumtirdzniecības cena periodā no 01.01. līdz 30.06. ir palielinājusies vairāk nekā par 3 %. Pakalpojuma cena tiek noteikta iepriekšējam pusgadam un nākamajam periodam līdz nākamai pakalpojuma cenas pārskatīšanai. Par attiecīgajām izmaiņām Puses slēdz rakstveida vienošanos. Pakalpojumu cenas pārskatīšana notiek saskaņā ar kārtību, kas noteikta Līguma 6.pielikumā.

* 1. Līgumā noteiktā pakalpojuma cenas par 1 kilometru tiek pārskatītas gadījumā, kad Pārvadātājam saskaņā ar normatīvo aktu vai atsevišķa līguma nosacījumiem ir pakalpojuma sniegšanā iesaistītie autobusi jāaprīko ar kontroles ierīcēm Līguma kontroles nodrošināšanai. Izmaiņas Līgumā noteiktajā pakalpojumu cenā par 1 kilometru tiek noformētas ar atsevišķu rakstveida vienošanos. Gadījumā, ja Līguma Puses nespēj vienoties par izmaiņām Līguma noteiktajā pakalpojumu cenā par 1 kilometru, Pusēm ir tiesības, vienu mēnesi iepriekš rakstveidā brīdinot, lauzt Līgumu.
	2. Gadījumos, kad Pārvadātājs Līguma izpildes laikā ievieš Pasūtītāja noteiktās abonementa biļetes, tad Pārvadātāja peļņas aprēķināšanai pašu ieņēmumos ieskaita abonementa biļetes pilno cenu bez Pasūtītāja noteiktajām atlaidēm. Par attiecīgajām izmaiņām Puses slēdz rakstveida vienošanos.
	3. Kompensācijas avansa maksājumus un gala norēķinus, t.sk. peļņu, par kalendāro gadu Pasūtītājs veic normatīvajos aktos noteiktajā kārtībā. Līguma 13.7.punktā noteiktajā kārtībā aprēķinātās kompensācijas par iepriekšējo periodu tiek izmaksātas viena kalendārā mēneša laikā vai Puses vienojas par citu izmaksas kārtību.
	4. Pasūtītājs ir tiesīgs pārbaudīt Pārvadātāja pārskatos ietverto informāciju pieprasot no Pārvadātāja skaidrojumus, lietvedības un grāmatvedības dokumentu kopijas vai veikt pārbaudes pie Pārvadātāja. Pēc skaidrojumiem un pārbaudēm, ja nepieciešams, attiecīgā informācija tiek koriģēta. Pārvadātājam ir pienākums pierādīt izmaksu pamatotību un tiešu saistību ar Sabiedriskā transporta pakalpojumu sniegšanu.
	5. Pasūtītājs aptur kompensāciju apmēra aprēķināšanu un aiztur aprēķināto kompensāciju izmaksu Ministru kabineta 2015.gada 28.jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 79.punkta noteiktajos gadījumos. Pasūtītājs informē Pārvadātāju par kompensācijas izmaksas aizturēšanu ne vēlāk kā nākamajā darba dienā pēc šāda lēmuma pieņemšanas, kā arī par citiem jautājumiem, kas saistīti ar kompensāciju izmaksu.

### Tarifi

* 1. Pārvadātājs ievēro Pasūtītāja noteiktos tarifus (braukšanas maksa vai bagāžas pārvadājumu maksa) (Līguma 3.pielikums) un sagatavo braukšanas maksas tabulas lietošanai uzņēmumā, kā arī veic izmaiņas braukšanas maksas tabulās, ja tiek mainīts tarifs.
	2. Pasūtītājs informē Pārvadātāju par tarifu izmaiņām ne vēlāk kā 30 (trīsdesmit) dienas pirms tarifu izmaiņu spēkā stāšanās dienas.

### Līgumsodi

15.1. Par šī Līguma pārkāpumiem Pasūtītājs Pārvadātājam piemēro šādus līgumsodus:

* + 1. par maršruta/reisa apkalpošanai norīkotā autobusā konstatēto biļešu tirdzniecības noteikumu pārkāpumu - gadījumu *(piemēram, netiek izsniegta biļete, autobusā atrodas pasažieris bez biļetes utt.)*:
			1. viens līdz trīs pārkāpuma gadījumi *(piemēram, autobusā atrodas divi pasažieri, kuriem nav izsniegta biļete)* – 70 EUR apmērā;
			2. četri līdz seši pārkāpuma gadījumi – 140 EUR apmērā;
			3. septiņi un vairāk pārkāpuma gadījumi – 210 EUR apmērā.
		2. par saimnieciskās darbības atsevišķās uzskaites neveikšanu –  210 EUR apmērā;
		3. Pārvadātājs transportlīdzekļos nelieto vai lieto nepilnīgi Pasūtītāja noteiktās elektroniskās kontroles ierīces Līguma izpildes kontroles nodrošināšanai – līgumsodu piemēro 15.1.17.punktā noteiktajā kārtībā un apmērā;
		4. par informācijas nesniegšanu Līgumā noteiktajā veidā un termiņos – 15.1.17.punktā noteiktajā kārtībā un apmērā;
		5. par tiešo izmaksu neattiecināšanu pret maršrutu tīklā veiktajiem kilometriem vai citu ar Pasūtītāju saskaņoto tiešo izmaksu sadales principu neievērošanu – līgumsodu piemēro 15.1.17.punktā noteiktajā kārtībā un apmērā;
		6. par netiešo izmaksu nesadalīšanu starp saimnieciskās darbības veidiem un neattiecināšanu pret tajos gūtajiem ieņēmumiem un netiešo izmaksu daļas, kas noteikta Sabiedriskā transporta pakalpojumu sniegšanā, neattiecināšanu pret maršrutu tīklā veiktajiem kilometriem vai citu ar Pasūtītāju saskaņoto netiešo izmaksu sadales principu neievērošanu – 210 EUR apmērā;
		7. par nepamatotu izmaksu iekļaušanu Sabiedriskā transporta pakalpojumu izmaksās – 210 EUR apmērā;
		8. par Līguma 12.punkta „Saistību nodošana Apakšuzņēmējiem” nosacījumu pārkāpumiem – 300 EUR apmērā;
		9. par reisu neizpildi kalendārā mēneša laikā, izņemot, ja tas noticis Ārkārtas situācijas rezultātā:
			1. ja mēnesī plānoto reisu izpilde ir mazāka par 98%, – 70 EUR apmērā;
			2. ja mēnesī plānoto reisu izpilde ir mazāka par 90%, - 140 EUR apmērā;
			3. ja mēnesī plānoto reisu izpilde ir mazāka par 80% - 210 EUR apmērā;
			4. ja mēnesī plānoto reisu izpilde ir mazāka par 70% - 300 EUR apmērā;
		10. par Sabiedriskā transporta pakalpojumu sniegšanas nenodrošināšanu atbilstoši Pasūtītāja apstiprinātiem autobusu kustības sarakstiem un maršruta aprakstiem, ja autobuss bez attaisnojoša iemesla atiet no pieturvietas (autoostas) ātrāk vai attiecīgi kavē vairāk kā 20 minūtes – līgumsodu piemēro 15.1.17.punktā noteiktajā kārtībā un apmērā;
		11. par normatīvajos aktos noteikto pasažieru kategoriju ar braukšanas maksas atvieglojumiem pārvadāšanas kārtības pārkāpšanu – līgumsodu piemēro 15.1.17.punktā noteiktajā kārtībā un apmērā;
		12. par katru gadījumu, kad Pārvadātājs nav ievērojis Līgumā noteikto tarifu (braukšanas maksu vai bagāžas pārvadāšanas maksu) – 35 EUR apmērā;
		13. par normatīvajiem aktiem vai Līguma prasībām neatbilstoša autobusa vai pasažieru plūsmai neatbilstošas ietilpības autobusa izmantošanu – līgumsodu piemēro 15.1.17.punktā noteiktajā kārtībā un apmērā;
		14. par katru gadījumu, kad Pārvadātājs rada šķēršļus līguma uzraudzības vai kontroles veikšanai (pēc kontrolējošo darbinieku pieprasījuma nav apturēts autobuss pārbaudes veikšanai) – 210 EUR apmērā;
		15. par katru konstatēto gadījumu, kad Pārvadātāja darbībā konstatēti citi sabiedriskā transporta pakalpojumu sniegšanas noteikumu pārkāpumi, kas ir noteikti normatīvajos aktos vai Līgumā – 70 EUR apmērā;
		16. par katru gadījumu, kad Pārvadātājs nav sniedzis informāciju par Ārkārtas situāciju saskaņā ar Līguma 6.2.punktu – 210 EUR apmērā;
		17. par Līguma 15.1.3., 15.1.4., 15.1.5., 15.1.10., 15.1.11., 15.1.13.punktā noteiktajiem pārkāpumiem līgumsods piemērojams sekojošā kārtībā un apmēros:

15.1.17.1. ja pārkāpums konstatēts pirmo reizi – 70 EUR apmērā;

15.1.17.2. ja pārkāpums konstatēts otro reizi – 140 EUR apmērā;

15.1.17.3. ja pārkāpums konstatēts trešo un nākamās reizes – 210 EUR apmērā.

* 1. Pārvadātājs līgumsodu 30 (trīsdesmit) dienu laikā no dienas, kad Pārvadātājs ir saņēmis lēmumu par līgumsoda piemērošanu, iemaksā Pasūtītāja norādītajā kontā. Lēmuma saņemšana tiek apstiprināta nosūtot informāciju uz Pasūtītāja norādīto e-pasta adresi. Gadījumā, ja Pārvadātājs nav apstiprinājis lēmuma saņemšanu, lēmums uzskatāms par paziņotu septītajā dienā pēc tā nodošanas pastā.
	2. Gadījumā, ja Pārvadātājs šī Līguma 15.2.punkta norādītajā termiņā neveic līgumsoda samaksu, Pasūtītājs aprēķina nokavējuma līgumsoda samaksu 0,1% apmērā no līgumsoda apmēra par katru kavējuma dienu. Ja 30 (trīsdesmit) dienu laikā nav veikta līgumsoda un nokavējuma procentu samaksa, līgumsods un nokavējuma procenti tiek ieturēti no Līguma izpildes nodrošinājuma.
	3. Pasūtītājs var nepiemērot 15.1.punktā noteiktos līgumsodus, ja Līguma pārkāpumi radušies Nepārvaramas varas vai Ārkārtas situācijas rezultātā.
	4. Pārvadātājs nedrīkst iekļaut transporta pakalpojumu sniegšanas izmaksās saskaņā ar līguma 15.1.punktu maksātos līgumsodus.
	5. Ja Pārvadātājs trīs mēnešu laikā no pēdējā Līguma pārkāpuma izdarīšanas dienas neizdara jaunus Līgumā minētos pārkāpumus, par kuriem Pasūtītājs var piemērot līgumsodu, iepriekš izdarītie Līguma pārkāpumi, par kuriem Pasūtītājs ir piemērojos līgumsodu, tiek dzēsti.

### Zaudējumu atlīdzināšana

* 1. Pārvadātājs atlīdzina zaudējumus trešajām personām, ko tas nodarījis ar savu darbību vai bezdarbību, nodrošinot Sabiedriskā transporta pakalpojumus šī Līguma ietvaros.
	2. Pārvadātājs nedrīkst iekļaut Sabiedriskā transporta pakalpojumu sniegšanas izmaksās 16.1.punktā minēto zaudējumu atlīdzināšanas summas.

### Līguma pirmstermiņa izbeigšana

* 1. Līgumu var izbeigt jebkurā laikā pēc Pušu rakstiskas vienošanās.
	2. Pasūtītājs var vienpusēji izbeigt Līgumu, par to rakstiski paziņojot Pārvadātājam, jebkurā no zemāk minētajiem gadījumiem:
		1. Pārvadātājs ir pasludināts par maksātnespējīgu (atbilstoši Pārvadātāja reģistrācijas valsts likumiem);
		2. Pārvadātājs neuzsāk sniegt Sabiedriskā transporta pakalpojumus saskaņā ar šī Līguma nosacījumiem vai uzsāk sniegt Sabiedriskā transporta pakalpojumus, neievērojot izvirzītās prasības Sabiedriskā transporta pakalpojumam un Sabiedriskā transporta pakalpojumu sniegšanā iesaistītiem transportlīdzekļiem;
		3. Pārvadātājs Līguma darbības laikā nepamatoti un iepriekš nebrīdinot pārtrauc Sabiedriskā transporta pakalpojumu sniegšanu maršrutu tīklā, atsevišķā maršrutā vai reisā;
		4. Pārvadātājs nepamatoti rada šķēršļus Līgumā noteikto kontroļu un pārbaužu veikšanai;
		5. Sistemātisku pārkāpumu gadījumā;
		6. Pasūtītājs ir konstatējis, ka Pārvadātājs vismaz divas reizes ir izmantojis Sabiedriskā transporta pakalpojumu sniegšanā normatīvajiem aktiem un Līgumam neatbilstošu autobusu;
		7. ja Pārvadātājs bez pamatota iemesla neparaksta vienošanos par izmaiņām reģionālās nozīmes maršrutu tīkla daļā un/vai tarifu izmaiņām Pasūtītāja noteiktajā termiņā.
	3. Līgums ir uzskatāms par izbeigtu 30. dienā pēc Pasūtītāja rakstiska paziņojuma nosūtīšanas par Līguma izbeigšanu.
	4. Pārvadātājs Līgumu izbeigt vienpusēji nevar, izņemot, ja Pasūtītājs vairāk par 30 (trīsdesmit) dienām kavē Līgumā noteiktos maksājumus, un attiecīgo maksājumu nav veicis 20 (divdesmit) dienu laikā pēc rakstiska paziņojuma nosūtīšanas. Pēdējā gadījumā Līgums tiek uzskatīts par izbeigtu 30.dienā pēc paziņojuma nosūtīšanas.
	5. Ja gadskārtējā valsts budžeta likumā piešķirtie valsts budžeta līdzekļi nav pietiekami, lai norēķinātos ar Pārvadātāju pilnā apmērā par Sabiedriskā transporta pakalpojumu sniegšanu, Pasūtītājs rīkojas saskaņā ar kārtību, kas noteikta Ministru kabineta 2015.gada 28.jūlija noteikumu N.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 17.un 18.punktā.
	6. Ja arī pēc Līguma 17.5.punktā minēto darbību veikšanas tiek konstatēts, ka joprojām gadskārtējā valsts budžeta likumā piešķirtie valsts budžeta līdzekļi nav pietiekami, lai norēķinātos ar Pārvadātāju pilnā apmērā par Sabiedriskā transporta pakalpojumu sniegšanu, Pasūtītājs 10 dienu laikā no dienas, kad tas uzzinājis, par pieejamo finansējumu nākamajam gadam Sabiedriskā transporta pakalpojumu kompensēšanai informē Pārvadātāju un lūdz iesniegt priekšlikumus Sabiedriskā transporta pakalpojuma optimizācijai (piemēram, pakalpojuma apjoma un/vai kvalitātes, braukšanas maksas tarifu izmaiņas).

### Līguma izbeigšana Nepārvaramas varas gadījumā

* 1. Puse, kurai kļuvis nepiespējami izpildīt Līgumā noteiktās saistības Nepārvaramas varas gadījuma dēļ, pēc iespējas ātrāk, bet ne vēlāk kā piecu dienu laikā no to iestāšanās, par to rakstiski paziņo otrai Pusei.
	2. Iestājoties Nepārvaramas varas gadījumam, Puses, cik vien drīz iespējams atbilstoši apstākļiem, dara visu iespējamo, lai, neraugoties uz Nepārvaramas varas gadījuma radītajiem šķēršļiem, īstenotu un uzturētu šo Līgumu spēkā, ja nepieciešams savstarpēji vienojoties maina šajā Līgumā ietvertās Sabiedriskā transporta pakalpojumam izvirzītās prasības, maksājumu sistēmu vai izpildes termiņus.
	3. Ja divdesmit dienu laikā pēc sarunu uzsākšanas Puses nav vienojušās par konkrētiem pasākumiem Līguma turpmākai izpildei, katra Puse ir tiesīga nosūtīt otrai Pusei Līguma izbeigšanas brīdinājumu. Ja desmit dienu laikā pēc Līguma izbeigšanas brīdinājuma saņemšanas Puses nav vienojušās par konkrētiem pasākumiem Līguma saistību turpmākai īstenošanai, katra Puse ir tiesīga nosūtīt otrai Pusei Līguma izbeigšanas paziņojumu, kas stājas spēkā nekavējoties.
	4. Ja Līgums ir izbeigts Nepārvaramas varas gadījuma dēļ, Puses neizvirzīs viena otrai prasības par zaudējumu atlīdzināšanu, kas Pusēm radušies Nepārvaramas varas gadījuma iestāšanās rezultātā.

### Līguma izbeigšanas procesuālā kārtība

* 1. Puse, kura vēlas izbeigt Līgumu, Līguma izbeigšanas paziņojumu otrai Pusei nosūta pa pastu.
	2. Ja Līguma izbeigšanai atbilstoši attiecīgās Puses statūtiem vai normatīvajiem aktiem nepieciešams pieņemt īpašu Puses institūciju vai dalībnieku lēmumu, katra Puse ir atbildīga par to, ka šāds lēmums tiek pieņemts. Puse, kuras institūcijām vai dalībniekiem jāpieņem lēmums, par Līguma izbeigšanu, lēmuma par Līguma izbeigšanu juridiskos trūkumus var novērst jebkurā laikā.
	3. Izbeidzot Līgumu pirms termiņa, Pasūtītājam ir tiesības anulēt izsniegtos apliecinājumus.

## Līguma iztulkošana un tā noteikumu savstarpējā hierarhija

* 1. Ja ir pretrunas starp Līguma noteikumiem, kas vispārīgi vai specifiski regulē kādu jautājumu, piemērojami noteikumi, kas specifiski regulē attiecīgo jautājumu. Ja pastāv pretrunas starp noteikumiem, kas regulē Pasūtītāja prasības, piemērojami noteikumi, kas izvirza augstākas Sabiedriskā transporta pakalpojuma sniegšanas kvalitātes prasības. Ja pretrunas saistītas ar saistību izpildes termiņiem, tiek piemērots garākais termiņš. Līguma hronoloģiski vēlākie noteikumi prevalē par hronoloģiski agrākiem noteikumiem. Gadījumā, ja Pasūtītāja prasībās atrodamas pretrunas, jāvadās pēc stingrākajām prasībām vai interpretācijām.
	2. Punktu virsraksti Līgumā lietoti tā satura labākai pārskatāmībai un atsauču izdarīšanai, un tie nedz paplašina, nedz sašaurina Līguma saturu; tomēr domstarpību vai strīda gadījumā virsrakstus iespējams izmantot kā Līguma noteikumu jēgas noskaidrošanas līdzekli saistībā un kontekstā ar citiem Līguma noteikumiem.

## Līguma noteikumu piemērošana tiesību aktu izmaiņu gadījumos

* 1. Ja tiesību aktu izmaiņu dēļ kādu vai vairākus Līguma noteikumus nav iespējams (nevar) piemērot, tas neietekmē visa Līguma (citu Līguma noteikumu) piemērošanu, izņemot, ja noteikums, ko nav iespējams piemērot, maina Līguma nozīmi un bez tā Līguma mērķa sasniegšana kļuvusi neiespējama. Ar Līguma mērķi jāsaprot pieejama un kvalitatīva sabiedriskā transporta pakalpojuma ar autobusiem nodrošināšana iedzīvotājiem.
	2. Ja vien tiesību aktu izmaiņu mērķis nav tieši pretējs tam ekonomiskajam vai juridiskajam mērķim, ko Puses ar nepiemērojamo noteikumu vēlējušās sasniegt, Puses šo noteikumu, ievērojot tiesību aktu izmaiņas, groza tā, lai pēc iespējas uzturētu spēkā sākotnējā noteikuma ekonomisko vai juridisko mērķi.
	3. Ja tiesību aktu izmaiņas (t.sk. jaunu normatīvo aktu izdošana) palielina Sabiedriskā transporta izmaksas vairāk par 20% un/vai būtiski maina Sabiedriskā transporta sniegšanas prasības, Puses vienojas par grozījumu ietekmi uz šī Līguma saistībām, piemēram, pārskata 1 kilometra izmaksas, vienojas par papildus maksājumiem, groza Pasūtītāja prasības utt.

## Līgumam piemērojamā jurisdikcija un valoda

* 1. Līgumam piemērojami Latvijas Republikas tiesību akti. Līguma dokumentus un visu ar to saistīto korespondenci un dokumentus sagatavo latviešu valodā.
	2. Ja dokuments tiek iesniegts svešvalodā, tam pievieno Puses apliecinātu tulkojumu latviešu valodā.

## Līguma spēkā stāšanās un termiņš

* 1. Līgums stājas spēkā **2018.gada \_\_\_\_\_\_** un ir spēkā līdz **2020.gada 30.septembrim** (ieskaitot), bet attiecībā uz zaudējumu kompensācijas gala norēķinu - līdz pilnīgai saistību izpildei.

## Līguma grozījumi

* 1. Puses Līguma grozījumus veic, ja:
		1. apmierinot iedzīvotāju pieprasījumu pēc sabiedriskā transporta pakalpojumiem, ir nepieciešams veikt korekcijas maršrutu tīkla nobraukumā, kā arī autobusu kustības sarakstā, maršrutu aprakstā vai tarifu tabulā iekļautajā informācijā;
		2. apmierinot iedzīvotāju pieprasījumu pēc sabiedriskā transporta pakalpojumiem vai ņemot vērā izmaiņas normatīvajos aktos, kas Līguma slēgšanas brīdi nav bijušas zināmas, ir nepieciešams veikt grozījumus Sabiedriskā transporta pakalpojumu sniegšanas kārtībā un prasībās;
		3. ir saņemts Pārvadātāja iesniegums (priekšlikums) par līguma izpildē iesaistīto autobusu nomaiņu (izslēgšanu vai iekļaušanu), kā rezultātā ir nepieciešams veikt līguma 5.pielikumā (“Pakalpojumu sniegšanā izmantojamie autobusi”) noteiktās informācijas aktualizēšanu;
		4. mainās informācija par Pasūtītāja vai Pārvadātāja pārstāvja, Pasūtītāja vai Pārvadātāja kontaktinformāciju (adrese, tālrunis, e-pasts);
	2. citos gadījumos, kad spēkā stājušās izmaiņas normatīvajos aktos, kas Līguma noslēgšanas brīdī nav bijušas zināmas.
	3. Visi Līguma papildinājumi, labojumi un grozījumi ir spēkā, ja noformēti rakstiski un tos parakstījušas abas Puses. Izņēmums no augstākminētā ir pilnvarojumi, brīdinājumi, uzteikumi un citi dokumenti, kas saskaņā ar Līguma noteikumiem un/vai normatīvajiem aktiem ir spēkā, pat, ja tos parakstījusi tikai viena Puse.
	4. Īslaicīgas izmaiņas (līdz vienam mēnesim) Sabiedriskā transporta pakalpojumu sniegšanas kārtībā un apjomos var tikt izdarītas bez Līguma grozījumu noformēšanas, bet tās saskaņojot ar Pasūtītāju. Ja izmaiņas Sabiedriskā transporta pakalpojumu sniegšanas kārtībā un apjomos jāveic ceļu remontdarbu dēļ, Puses paraksta vienošanos par izmaiņām.
	5. Pēc parakstīšanas attiecīgas izmaiņas, papildinājumi, labojumi, grozījumi utt. tiek pievienoti Līgumam un kļūst par tā neatņemamām sastāvdaļām.

## 25. Vienošanās pilnīgums

* 1. Šis Līgums ir pilnīga Pušu vienošanās un saprašanās, un tas aizstāj visas iepriekšējās Pušu vienošanās un sarunas iepirkuma procedūras ietvaros saistībā ar Līguma priekšmetu.

## 26. Saistošs Pārvadātāja tiesību pārņēmējiem

* 1. Līgums ir saistošs Pārvadātāja tiesību pārņēmējiem Pārvadātāja reorganizācijas gadījumā (apvienošanās, sadalīšanās, komercdarbības formas maiņa).

## Konfidencialitāte

* 1. Puses vienojas, ka šis Līgums nav uzskatāms par Konfidenciālu informāciju un ir publiskojams bez ierobežojumiem. Par Konfidenciālu informāciju ir atzīstama Līguma 5.pielikumā ietvertā informācija.
	2. Puses apņemas neizpaust Konfidenciālo informāciju, ko tās būs saņēmušas no otras Puses vai trešajām personām, un nodrošina, ka Konfidenciālu informāciju neizpauž Pušu pārstāvji (pilnvarotās personas) un Apakšuzņēmēji.
	3. Konfidenciālu informāciju var izpaust ar Puses rakstisku piekrišanu, ja tā:
		1. nepieciešama Pusēm un Apakšuzņēmējiem Līgumā noteikto saistību izpildei;
		2. atklājama strīdu izšķiršanas procedūras ietvaros;
		3. iesniedzama valsts pārvaldes vai pašvaldības iestādēm vai citām juridiskām vai fiziskām personām tiesību aktos noteiktajā kārtībā.
	4. Puses rakstiski var vienoties par papildus gadījumiem, kad Pusēm atļauts izpaust Konfidenciālu informāciju.

## Sabiedriskās attiecības

* 1. Pārvadātājs var sniegt masu medijiem informāciju par šī Līguma saturu bez ierobežojumiem. Informāciju, kas saistīta ar strīdiem starp Pusēm, izņemot Konfidenciālu informāciju, kas nav pieejama publiski, Pārvadātājs masu medijiem var sniegt, iepriekš saskaņojot tās saturu ar Pasūtītāju.

### Strīdu pakļautība un izskatīšanas procedūra

* 1. Visus strīdus, kas radušies saistībā ar šī Līguma izpildi, Puses risina sarunu ceļā Sabiedriskā transporta padomē. Sarunas tiek protokolētas.
	2. Ja Puses nespēj vienoties 40 (četrdesmit) dienu laikā, jebkurai no Pusēm ir tiesības vērsties Latvijas Republikas tiesā, piemērojot Latvijas Republikas procesuālās un materiālās normas.

## Eksemplāru skaits un Līguma pielikumi

* 1. Līgums ir sastādīts divos eksemplāros uz \_\_\_\_\_\_\_\_\_\_\_\_lapām, ieskaitot pielikumus.
	2. Noslēdzot Līgumu, Līgumam tiek pievienoti, izņemot 5.pielikumu, šādi pielikumi, kas ir tā neatņemamas sastāvdaļas. Līguma 5.pielikumu Puses pievieno līdz 2018.gada 15.septembrim, noslēdzot atsevišķo vienošanās:

**1.pielikums** – Reģionālās nozīmes maršrutu saraksts;

**2.pielikums** - Autobusu kustības saraksti;

**3.pielikums** - Pasūtītāja noteiktie tarifi (braukšanas maksa vai bagāžas pārvadājumu maksa);

**4. pielikums** - Maršrutu apraksti;

**5.pielikums** - Pakalpojumu sniegšanā izmantojamie autobusi;

**6.pielikums** - Pakalpojumu cenas pārskatīšanas kārtība.

1. **Pušu paraksti**

**Pasūtītājs: Pārvadātājs:**

Valsts SIA „Autotransporta direkcija”

Reģ. Nr.40003429317

Rīga, Vaļņu iela 30, LV-1050

Norēķinu konts:

LV57HABA0001408047027

AS Swedbank,

Kods HABALV22

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K.Godiņš

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.Jaunups

**6.pielikums**

Līgumam par sabiedriskā transporta

pakalpojumu sniegšanu reģionālās

nozīmes maršrutos Nr. \_\_\_\_\_\_\_

**Pakalpojuma cenas pārskatīšanas kārtība**

Pakalpojuma cenu par 1 km Pasūtītājs pārskata, ievērojot Līguma 13.6. un 13.7.punktā noteiktos apstākļus.

1. Pārskatot pakalpojuma cenu par 1 km, atbilstoši Līguma 13.6.punktam, pakalpojuma cena par 1 km tiek noteikta nākamajam periodam (dati tiek apkopoti uz februāri), ņemot vērā iepriekšējā kalendārā gada datus, izņemot vidējo degvielas mazumtirdzniecības cenu, kurai tiek ņemti vērā iepriekšējā kalendārā pusgada (01.07. - 31.12.), dati, ja pārskatāmajā periodā pakalpojumu cena ir tikusi pārskatīta, atbilstoši Līguma 13.7.punktā noteiktajam. Ja pārskatāmajā periodā pakalpojuma cena nav pārskatīta, atbilstoši Līguma 13.7.punktā noteiktajam, tiek ņemti vērā iepriekšējā kalendārā gada dati. Pārskatot pakalpojuma cenu atbilstoši Līguma 13.6.punktam, pakalpojumu cena par 1 km tiek noteikta nākamajam periodam līdz nākamai pakalpojuma cenas pārskatīšanai.

Pārskatot pakalpojuma cenu par 1 km atbilstoši Līguma 13.7.punktam, pakalpojuma cena par 1 km tiek noteikta iepriekšējam kalendārajam pusgadam un nākamajam periodam līdz nākamai pakalpojuma cenas pārskatīšanai, ņemot vērā iepriekšējā kalendārā pusgada (01.01. -30.06.) datus. Pirmajā līguma darbības gadā (2018.gadā), veicot pakalpojumu cenas pārskatīšanu, atbilstoši Līguma 13.7.punktā noteiktajam, vidējā degvielas mazumtirdzniecības cena indeksējamā pārskata periodā (pusgadā) tiek salīdzināta ar vidējo cenu mēnesī (oktobrī), kad tika noslēgts pakalpojuma pasūtījuma līgums.

1. Ja pakalpojumu cena tiek pārskatīta atbilstoši Līguma 13.6.punktam, tad pakalpojuma cenas pārskatīšanas gadījumā tiek ņemti vērā visi 2.1. – 2.4.punktos minētie rādītāji, ja tie ir samazinājušies par jebkuru vērtību. (Piemēram, ja vidējā degvielas cena ir paaugstinājusies par 6%, inflācija ir 2%, vidējā darba samaksa ir samazinājusies par 2%, nav notikušas nodokļu izmaiņas, tad pakalpojuma cenas pārskatīšanai tiks aprēķināti rādītāji D kor. un A kor., savukārt, INFL kor. netiks aprēķināts, jo inflācija ir bijusi mazāka par 3%, VSOAI kor. netiks rēķināts, jo valsts sociālās obligātās apdrošināšanas iemaksām nav notikušas izmaiņas. Lai noteiktu pakalpojumu cenas izmaiņas, tiks skaitītas kopā D kor. un A kor. iegūtās vērtības). Ja iegūtais rezultāts būs negatīvs, pakalpojumu cena paliks nemainīga.
2. Patēriņa preču un pakalpojumu cenu izmaiņu indeksu (inflāciju; deflāciju) Pasūtītājs aprēķina pēc Centrālās statistikas pārvaldes interneta mājaslapā <http://www.csb.gov.lv/> publicētās informācijas.
3. Informāciju par vidējām degvielas mazumtirdzniecības cenām Pasūtītājs apkopo pēc biznesa portālā http://[www.nozare.lv](http://www.nozare.lv) publicētās informācijas.
4. Informāciju par vidējo darba samaksu sauszemes transporta nozarē Pasūtītājs aprēķina par kalendāro gadu pēc Centrālās statistikas pārvaldes interneta mājaslapā <http://www.csb.gov.lv/> publicētās informācijas.
5. Informāciju par nodokļu izmaiņām Pasūtītājs iegūst no Finanšu ministrijas mājas lapā <http://www.fm.gov.lv/lv/sadalas/nodoklu_politika/> publicētās informācijas.
6. Pakalpojuma cenas korekciju par degvielas cenas izmaiņām Pasūtītājs aprēķina uz vienu kilometru pēc šādas formulas:

D kor. = (Dpat. x (D t – D b)) / N, kur

D kor. – pakalpojuma cenas korekcija par degvielas cenas izmaiņām (EUR/ km);

D pat. – Pārvadātāja faktiskais degvielas patēriņš pārskata periodā (litri);

D t – degvielas tirgus cena pārskata periodā (EUR/litrā bez PVN);

D b – degvielas bāzes cena (EUR/litrā bez PVN);

N – pārskata periodā veiktais nobraukums maršrutu tīkla daļā, neietverot tehnisko nobraukumu un nobraukumu pa apbraucamo ceļu (km).

1. Informāciju par Pārvadātāja faktisko degvielas patēriņu pārskata periodā Pasūtītājs iegūst no Pārvadātāja iesniegtajiem Pārskatiem par sabiedriskā transporta pakalpojumu peļņu vai zaudējumiem saskaņā ar Ministru kabineta 2015.gada 28.jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 3.pielikumu.
2. Degvielas bāzes cena ir Pasūtītāja aprēķinātā vidējā degvielas mazumtirdzniecības cena mēnesī, kad ir noslēgts pakalpojuma pasūtījuma līgums, kuru Pasūtītājs aprēķina, ievērojot biznesa portālā http://[www.nozare.lv](http://www.nozare.lv) publicēto informāciju.
3. Degvielas tirgus cena ir vidējā degvielas mazumtirdzniecības cena indeksējamā pārskata periodā (gads), kuru Pasūtītājs aprēķina, ievērojot biznesa portālā http://[www.nozare.lv](http://www.nozare.lv) publicēto informāciju.
4. Pakalpojuma cenas korekciju par vidējās darba samaksas sauszemes transporta nozarē izmaiņām Pasūtītājs aprēķina uz vienu kilometru pēc šādas formulas:

A kor. = (A lig. x A statist.)/N, kur

A kor. – pakalpojuma cenas korekcija par vidējās darba samaksas izmaiņām sauszemes transporta nozarē (EUR/km);

A lig. – darba samaksa transportlīdzekļu vadītājiem un citiem darbiniekiem, kas iesaistīti sabiedriskā transporta pakalpojumu sniegšanā, saskaņā ar pakalpojumu cenas par 1 km detalizētu atšifrējumu (EUR);

A statist. – bruto darba samaksas pieaugums iepriekšējā pārskata periodā (%);

N – pārskata periodā veiktais nobraukums maršrutu tīkla daļā, neietverot tehnisko nobraukumu un nobraukumu pa apbraucamo ceļu (km).

1. Pakalpojumu cenas korekciju par Valsts sociālo obligāto apdrošināšanas iemaksu izmaiņām Pasūtītājs aprēķina uz vienu kilometru pēc šādas formulas:

VSOAI kor. = (VSOAI lig. x VSOAI.izm.)/N, kur

VSOAI kor. – pakalpojuma cenas korekcija par Valsts sociālo obligāto apdrošināšanas iemaksu izmaiņām (EUR/km);

VSOAI lig. – valsts sociālās obligātās iemaksas transportlīdzekļu vadītājiem, citiem darbiniekiem, kas iesaistīti sabiedriskā transporta pakalpojumu sniegšanā, kā arī administrācijas personālam, saskaņā ar pakalpojumu cenas par 1 km detalizētu atšifrējumu (EUR);

VSOAI pieaug. – Valsts sociālo obligāto apdrošināšanas iemaksu pieaugums pārskata periodā (%);

N – pārskata periodā veiktais nobraukums maršrutu tīkla daļā, neietverot tehnisko nobraukumu un nobraukumu pa apbraucamo ceļu (km).

1. Pakalpojuma cenas korekciju par patēriņa preču un pakalpojumu cenu izmaiņām (inflāciju/ deflāciju) Pasūtītājs aprēķina uz vienu kilometru pēc šādas formulas:

INFL kor. = ((PC det. x N) x INFL) / N, kur

INFL kor. – pakalpojuma cenas korekcija par inflāciju/deflāciju (EUR/ km);

PC det. – pakalpojumu cenas par 1 km detalizētā atšifrējuma pārējās izmaksas, kas minētas šīs kārtības 16.4.apakšpunktā (EUR/km);

N – pārskata periodā veiktais nobraukums maršrutu tīkla daļā, neietverot tehnisko nobraukumu un nobraukumu pa apbraucamo ceļu (km);

INFL – patēriņa preču un pakalpojumu cenu izmaiņu indekss (inflācija, deflācija) iepriekšējā pārskata periodā (%).

1. Koriģēto pakalpojuma cenu par iepriekšējo periodu (kalendāro gadu) Pasūtītājs aprēķina, Līgumā noteiktajām pakalpojuma cenām par 1 kilometru pieskaitot aprēķinātās izmaiņas, kas attiecināmas uz šādām Ministru kabineta 2015. gada 28. jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 3.pielikuma „Pārskats par sabiedriskā transporta pakalpojumu peļņu vai zaudējumiem” rindām:
	1. korekcijas par degvielas cenas izmaiņām par vienu kilometru 5.3.rindai,
	2. vidējās darba samaksas izmaiņas par vienu kilometru 6.1. un 6.3.rindai;
	3. korekcijas par Valsts sociālo obligāto apdrošināšanas iemaksu izmaiņām par vienu kilometru 6.2., 6.4. un 9.2.rindai;
	4. korekciju par inflāciju/deflāciju par vienu kilometru 5.1., 5.2., 5.4., 5.5., 6.5., 7.1., 7.2., 7.3., 7.4., 7.6., 7.7. un 9.3.rindai.
1. Personu grupas gadījumā norāda katra personu grupas dalībnieka nosaukumu, reģistrācijas numuru, juridisko adresi. [↑](#footnote-ref-1)
2. Piemēram, normatīvajos aktos norādītie uzlabojumi, kas būs jāveic līguma darbības termiņā, bet, kas vēl nav stājušies spēkā uz piedāvājuma iesniegšanas dienu. [↑](#footnote-ref-2)
3. Autobusa valsts reģistrācijas numurs. Norāda, ja autobuss ir Pretendenta, personu grupas dalībnieka, apakšuzņēmēja valdījumā, turējumā vai īpašumā. [↑](#footnote-ref-3)
4. Pretendents, ja pretendents ir personu apvienība, tad attiecīgi apvienības dalībnieks, vai apakšuzņēmējs. [↑](#footnote-ref-4)
5. Saskaņā ar Sabiedriskā transporta pakalpojumu likumu. Ja nav, tad jāliek apzīmējums N/A, kas nozīmē „nav attiecināms”. [↑](#footnote-ref-5)